qundao/data-zh-poetry huggingface dataset:
题五峰岩
作者：廖大圭
朝代：元

一寻五峰老，孤塔在云端。铁树已古色，石房空昼寒。风流无后辈，山水入多盘。见说潜公隐，天华雨满坛。
题脱将军明宽堂
作者：廖大圭
朝代：元

一堂有向隅，宾客颜如灰。所以为天下，勿俾异乐哀。不有明与宽，安得众所谐。明则见人瘼，宽则可远怀。八弦亦云广，何物非春台。脱侯寔知国，匪直捍城材。爱国如爱家，矢石冒不回。身居万夫上，甘苦下与偕。时因凯归暇，白日东第开。中堂燕朋酒，髦俊千里来。海邦一静治，折冲在尊罍。拥旄寄方面，馀地或恢恢。维侯翊王室，将星炯三台。具瞻方自兹，曷不崇勋阶。
题远绿亭
作者：廖大圭
朝代：元

新亭始云搆，丛木已森森。城郭万井喧，翛然此中林。主人爱嘉客，而我来清唫。朝阳丽初齐，开户罗数岑。千里出毫秒，双明洞高深。岚将宿雨滴，翠与浮云沈。眉浓有新黛，发沐及未簪。宛转呈姿媚，顷刻移晴阴。真观落尘色，爽气开灵襟。苍烟起华薄，迥见归飞禽。维兹古皇宅，鄂公旧铺金。奇踪谅神閟，焕发方自今。亭亭金华翁，名迹讵足侵。翠屏澹相对，永日坐鸣琴。青青亘终古，可比静者心。
题龙引子朝天画
作者：廖大圭
朝代：元

渊龙飞出雾如山，龙子相随闯九关。遥想云霄新得路，雨声一夜到人间。
馈饟
作者：廖大圭
朝代：元

馈饟资边阃，南军万灶寒。断粮今累月，为变岂无端。夜戍留文吏，秋兵？武官。到头就诛戮，饿死固应难。
馈饟
作者：廖大圭
朝代：元
体裁：五言律诗

馈饟资边阃，南军万灶寒。断粮今累月，为变岂无端。夜戍留文吏，秋兵�武官。到头就诛戮，饿死固应难。
黄仁山挽诗
作者：廖大圭
朝代：元

阅代衣冠古，黄公孰与侪。时清成大隐，头白尚长斋。天意来多福，人生竟有涯。相从悲剑化，鸡岭暮云薶。
黄山长内子挽诗
作者：廖大圭
朝代：元

阀阅钟醇懿，来嫔江夏黄。同心空自结，异路竟相望。环佩归何处，铭旌带夕阳。十年今得葬，无憾即玄堂。
云台山
作者：廖寥
朝代：元
体裁：七言律诗

云台突出众山低，小径萦纡上石梯。古寺独存人寂寂，断碑惟覆草萋萋。满空香散春兰绽，万壑烟生晚树迷。为爱其间风景好，登临几度杖青藜。
伍王庙
作者：廖毅
朝代：元

浩浩凌云志，巍巍报国心。忠魂与潮汐，万古不消沈！
题徐良夫耕渔轩
作者：廷埙
朝代：元
体裁：七言律诗

海内黄尘没马深，林间云气护遥岑。萝窗竹峙千竿玉，苔径花明万树金。酒熟山瓢留客醉，茶香石鼎共僧吟。也知风致多清绝，短棹何时一再寻。
踏莎行
作者：张□
朝代：元

檐宿吴云，风经楚袂。门深不似春宵闭。碧疏吹溜湿灯花，客卿无梦寻珂里。剪韭吟边，听潮浪里。江悬漏杳归心碎。相思鸠外绿蓑寒，一帘蕉响秋如水。
踏莎行
作者：张□
朝代：元
体裁：词

檐宿吴云，风经楚袂。门深不似春宵闭。碧疏吹霤湿灯花，客乡无梦寻珂里。剪韭吟边，听潮浪里。江悬漏杳归心碎。相思鸠外绿蓑寒，一帘蕉响秋如水。
寄薛玄卿
作者：张一无
朝代：元
体裁：七言绝句

上界真人金马贵，山中道士草衣轻。一弹指顷三千劫，何日蓬莱问浅清。
冲元观
作者：张与材
朝代：元
体裁：七言绝句

参差楼阁半天中，六月清风百尺松。隐约斋坛低晓月，五云深处一声钟。
张公福地
作者：张与材
朝代：元
体裁：古风

秋风吹衣草树凉，巨灵守护神丹光。袖携天香入洞府，散作云雾空苍茫。拄杖铿然响微步，石髓垂垂润甘露。时当相遇五百年，分明中有升天路。
五泄山
作者：张世昌
朝代：元
体裁：古风

两崖镵天不容舠，玉龙喷壑翻云涛。冰山潨下白石碎，雪浪捲起银台高。天风吹寒草木冻，六月飞霜洒阴洞。青蛇跳出一线长，赤口倾波渴云梦。云奔雷激趋群灵，天关咫尺通幽冥。岩头好借一勺水，六合尽洗尘埃清。
和西湖竹枝词
作者：张世昌
朝代：元

秦皇石头三丈高，云是秦皇系船标。侬心只似系船石，莫比郎心船易摇。
家公万柳堤
作者：张世昌
朝代：元
体裁：古风

会稽西南山万岑，西来水多愁太阴。长鲸翻身海底出，家侯筑堤留至今。家侯之功何可及，污邪如云万家邑。翡翠烟收谷雨晴，鲤鱼风起鲸波发。道傍古木镌遗铭，千古万古存幽灵。百川无停功不息，东望禹穴云山青。
洞岩山
作者：张世昌
朝代：元
体裁：古风

石楼突兀开仙宫，海上驾出金鳌峰。龙窝久蛰云雾冷，蚁穴或作王侯封。嵌空深入九地底，虚壑飉飂朔风起。冰丝有泪泣鲛珠，棋局无声敲玉子。六丁凿斧光精莹，我欲铲破阴崖扃。火轮飞出天鸡鸣，万国同照阳乌明。
灵女台
作者：张世昌
朝代：元
体裁：古风

灵女台前草深尺，灵女幽姿化为石。石室深藏羽盖青，玉衣半染苔痕碧。岩头雨气秋纷纷，梦魂不作阳台云。飞行宇宙星雾湿，呼吸造化风雷奔。丈夫意气真自许，女子英灵亦千古。更须为刻邯郸词，不独中郎誇幼妇。
玉女洞
作者：张世昌
朝代：元
体裁：古风

星官何年游太清，飞来化作高崖青。天地无心蕴精巧，造化有迹通幽灵。神剜鬼凿妙镌削，瑶台清冰出万壑。剑光穿斗射龙文，元气蟠空孕西角。东南宇宙烟濛濛，卞和夜泣空山中。何人更施补天手，为我献入明光宫。
西湖竹枝词·其一
作者：张世昌
朝代：元
体裁：词

奴住西湖日日愁，郎家只在浙江头。阿谁移得孤山去，长使江湖一处流。
西湖竹枝词·其二
作者：张世昌
朝代：元
体裁：词

昨夜雨晴溪水深，鸡头菱角满湖阴。劝君试剥新莲子，的的中间有苦心。
鼓吹峰
作者：张世昌
朝代：元
体裁：古风

清都广乐闻瑶京，鼓吹自作天机鸣。八龙逶迤九凤舞，珠楼贝阙秋冥冥。航坞之山起寥廓，天人启阍泄关钥。风箫雨瑟烟雾寒，天上时闻鼓天乐。凤凰一去三千秋，唐虞世远夔龙愁。航坞山头跨白鹤，我欲与尔钧天游。
万年春·立春日宫前对雪
作者：张之翰
朝代：元

断送余寒，舜韶声里春风度。九重金户。催进宜春句。道是春来，又候春将去。朝天处。柳花无数。飞满宫前路。
临江仙
作者：张之翰
朝代：元

须信人生皆有命，前途造物由他。年光时事苦相磨。一从居冗剧，两度见新禾。枉著黄尘三万丈，等闲换却沧波。别来谁与晒渔蓑。不知同钓者，时复谓余何。
兴济县
作者：张之翰
朝代：元

兴济县城下，扁舟不敢行。树连云脚动，风卷浪头生。只道甘霖作，谁知乱雹倾。我方为郡去，不觉暗心惊。
南乡子
作者：张之翰
朝代：元

灯夕在江阴。绿酒红螺不厌深。醉眼清江江上看，更沉。放尽春风万炬金。流到碧波心。水竹连舟尽自禁。此夜此情谁会得，如今。都付青崖马上吟。
南乡子·十六夜待灯不见作
作者：张之翰
朝代：元

帘幕卷春阴。坐守江灯正夜深。两岸人家楼阁暗，消沉。笑道良宵直万金。负煞隔年心。多病情怀难更禁。肠断一江春水碧，从今。著甚垂鞭带月吟。
南乡子·和秋岩重阳
作者：张之翰
朝代：元

红树挂斜阳。秋满淮南甓社乡。古往今来多少恨，萦肠。写作诗词四五行。酒熟胜鹅黄。直待西风醉一场。说与多情篱畔菊，留芳。青女能悭
南乡子·和秋岩重阳
作者：张之翰
朝代：元

红树挂斜阳。秋满淮南甓社乡。古往今来多少恨，萦肠。写作诗词四五行。酒熟胜鹅黄。直待西风醉一场。说与多情篱畔菊，留芳。青女能悭几夜霜。
南乡子·谢王秋岩元帅重阳送糕果
作者：张之翰
朝代：元

霜冷雁来天。甓社重阳又一年。多病文园扶未起，挛拳。节物关心正自怜。照眼菊花鲜。盘果旗糕簇满前。知是秋岩人送似，欣然。便带新词到枕边。
唐多令
作者：张之翰
朝代：元

怨思入清笳。斜阳鸣乱鸦。正开尊、细酌流霞。北里南庄今岁熟，全不觉、米难赊。笔砚淡生涯。胸中气自华。看凋零、野草闲花。事不相关收脚坐，吾便是、贵人家。
唐多令
作者：张之翰
朝代：元

静有读书缘。贫无使鬼钱。尽虚斋、尽日萧然。鲸海波涛三万丈，元不到、此山前。梦蝶正翩翩。香匜飘篆烟。更何心、敢怨青天。若论闲居多少兴，风与月、浩无边。
唐多令·不是强辞荣
作者：张之翰
朝代：元

不是强辞荣。风波实可惊。算平生、耐久交情。走遍天涯依旧好，都不似、一灯青。世路自欹倾。湖天方晦明。也休将、文字争鸣。一曲渔歌无别调，烟雨外、两三声。
唐多令·冠上满尘埃
作者：张之翰
朝代：元

冠上满尘埃。未弹君莫猜。有诸公、暮省朝台。醉后狂歌歌后醉，能办此、竭吾才。可以慰幽怀。此时何有哉。道寒梅、又欲新开。碧玉枝头今几蕾，须一一、寄书来。
唐多令·和刘改之
作者：张之翰
朝代：元

何处是沧洲。寒波不尽流。恰登舟、便过城楼。一片锦云三万顷，常记得、藕花秋。渔父雪蒙头。此情知道否。说生来、不识闲愁。青笠绿蓑烟雨里，吾与汝、可同游。
唐多令·怀高沙
作者：张之翰
朝代：元

往事水东流。槐根春梦休。被长淮、隔断中州。三十六湖湖上住，却又过、一年秋。佳处总堪游。同盟只数鸥。把功名、且付扁舟。天上故人知己者，休笑我、太迟留。
太常引
作者：张之翰
朝代：元

两株如玉瘦相邻。尽红复、抱芳春。看到不同群。比问白寻黄更亲。出尘态度，倚风标格，消得一词新。谁解按歌唇。教唱与、青崖故人。
太常引·寄乡中诸友
作者：张之翰
朝代：元

一书除得海边头。怅无地、著羁愁。何处望吾州。漫斜日、高城倚楼。东湖湖上，锦云十里，政好藕花秋。日日醉扁舟。也曾念、山东旧游。
太常引·寄乡中诸友
作者：张之翰
朝代：元
体裁：词

一书除得海边头。怅无地、著羁愁。何处望吾州。谩斜日、高城倚楼。东湖湖上，锦云十里，政好藕花秋。日日醉扁舟。也曾念、山东旧游。
太常引·红梅
作者：张之翰
朝代：元

幽香拍塞满比邻。问开到、几层春。谢绝蝶蜂群。祗么凤、和渠意亲。醉红肌骨，艳红妆束，能有许时新。也待不摇唇。忍孤负、风流玉人。
太常引·红梅
作者：张之翰
朝代：元
体裁：词

幽香拍塞满比邻。问开到、几层春。谢绝蝶蜂群。秪么凤、和渠意亲。醉红肌骨，艳红妆束，能有许时新。也待不摇唇。忍孤负、风流玉人。
婆罗门引
作者：张之翰
朝代：元

自公去后，曲栏荒径老孤芳。公来花亦生光。一阵朝来细雨，开作十分黄。甚厌厌抱疾，却误重阳。曾吟短章。也曾见醉衔觞。但得翛然相慰，欹枕何妨。燕山已远，且莫问园亭此际霜。人意足、处处花香。
婆罗门引·病中对菊
作者：张之翰
朝代：元

当轩有菊，几年不共结清欢。偶然乘兴南旋。却念都城手种，谁兴护霜寒。正闰余秋晚，曾未开残。宦游最难。算长在别离间。不是未逢蓓蕾，早已阑珊。今年好处，恰花近重阳慰病颜。微雨后、一笑相看。
婆罗门引·赋赵相宅红梨花
作者：张之翰
朝代：元

冰姿玉骨，东风著意换天真。软红妆束全新。好在调脂纤手，满脸试轻匀。为洗妆来晚，便带微嗔。香肌麝薰。直羞煞海棠春。不殢数卮芳酒，谁慰黄昏。只愁睡醒，悄不见惜花贤主人。枝上雨、都是啼痕。
婆罗门引·赋赵相宅红梨花
作者：张之翰
朝代：元

冰姿玉骨，东风著意换天真。软红妆束全新。好在调脂纤手，满脸试轻匀。为洗妆来晚，便带微嗔。香肌麝薰。直羞煞海棠春。不？数＊芳酒，谁慰黄昏。只愁睡醒，悄不见惜花贤主人。枝上雨、都是啼痕。
婆罗门引·辛卯中秋望月
作者：张之翰
朝代：元

宦游南北，月明何处不相随。十年九赋新词。今夜清光如许。无以侑金＊。想叨居此职，著甚推辞。临风再思。是有句欲来时。除却广寒人见，尘世谁知。天香一阵，恰飘动婆娑桂树枝。秋影里、醉写乌丝。
婆罗门引·辛卯中秋望月
作者：张之翰
朝代：元

宦游南北，月明何处不相随。十年九赋新词。今夜清光如许，无以侑金卮。想叨居此职，著甚推辞。临风再思。是有句欲来时。除却广寒人见，尘世谁知。天香一阵，恰飘动婆娑桂树枝。秋影里、醉写乌丝。
念奴娇
作者：张之翰
朝代：元

二年重九，算都向、江北江南虚度。鸿雁来时秋最好，底用千愁万绪。九朵青山，几尖白塔，何限登临处。今朝乘兴，也和诗客凝伫。正是雨洗芙蓉，风翻野菊，霜染江枫树。一片天开图画里，留著天然佳句。收拾方来，安排未定，试问云间路。三杯才尽，笔头疑有神助。
感皇恩 立春日，次赵 堂大中韵
作者：张之翰
朝代：元

何处鸟飞来，一声清晓。报我东君已来了。青阳歌罢，又是一番春早。冷宫庭户里，才知道。千里归心，六年愁抱。不觉朱颜镜中老。故园茅屋，依旧白云深绕。有谁曾占却，西岩好。
感皇恩·庚寅立春
作者：张之翰
朝代：元

日日苦思春，春来何处。积雪层冰正无路。春风吹面，万里故人相遇。隔年离别恨，从头诉。鬓发清霜，形容枯树。渐觉人生不如故。唯春最好，底用一年一度。有心当不放，春归去。
摸鱼子·辛卯清明日，尝以金缕曲侑觞，今年
作者：张之翰
朝代：元

问谁知此时情绪。匆匆寒食相遇。东风可是无闲暇，开尽白红千树。春几许。还又怕、转头风雨留难住。浮生浪苦。且携酒重寻，去年花下，歌我旧金缕。尊前友，惟有青山如故。至今面目无妒。冷光晴色三千丈，斜照夕阳窗户。堪讶处。被几叶风帆，催上江南路。无人自语。想五载居京，一朝得郡，却甚也能去。
春联
作者：张之翰
朝代：元
体裁：联

云间太守过三载；天下元贞第二年。
朝中措·十六夜月
作者：张之翰
朝代：元

夜来三五月初圆。歌吹竞喧阗。二八婵娟更好，便无人对樽前。可怜浮世，只争一夕，如许心偏。玉色何尝喜愠，年年岁岁依然。
木兰花慢·同济南府学诸公泛大明湖
作者：张之翰
朝代：元
体裁：词

唤扁舟载酒，直转过、水门东。正十里平湖，烟光淡淡，雨气濛濛。回头二三名老，望衣冠、如在画图中。但得城头晚翠，何须席上春红。清樽旋拆白泥封。呼作白头翁。要与汝忘情，高歌一曲，痛饮千钟。夕阳醉归扶路，尽从渠、拍手笑儿童。官事无穷未了，人生适意难逢。
木兰花慢·同济南府学诸公泛大明湖
作者：张之翰
朝代：元

唤扁舟载酒，直转过、水门东。正十里平湖，烟光淡淡，雨气蒙蒙。回头二三名老，望衣冠、如在画图中。但得城头晚翠，何须席上春红。清樽旋拆白泥封。呼作白头翁。要与汝忘情，高歌一曲，痛饮千种。夕阳醉归扶路，尽从渠、拍手笑儿童。官事无穷未了，人生适意难逢。
木兰花慢·同济南府学诸公泛大明湖
作者：张之翰
朝代：元

唤扁舟载酒，直转过、水门东。正十里平湖，烟光淡淡，雨气蒙蒙。回头二三名老，望衣冠、如在画图中。但得城头晚翠，何须席上春红。清樽旋拆白泥封。呼作白头翁。要与汝忘情，高歌一曲，痛饮千钟。夕阳醉归扶路，尽从渠、拍手笑儿童。官事无穷未了，人生适意难逢。
木兰花慢·听姜惠甫摘阮
作者：张之翰
朝代：元

羡黄台公子，能办此、淡中清。看璧月当胸，松风应手，一洗秦筝。都来四条弦上，有几家乐府几般声。秋水孤鸣老雁，春风百啭娇莺。嫩凉窗户酒初醒。特地为渠听。写江南江北，无穷意思，字字分明。悠扬博山烟底，把满怀幽恨一时平。长记曲终时候，钱塘暮雨潮生。
木兰花慢·自中年以去
作者：张之翰
朝代：元

自中年以去，觉岁月、疾如流。渐鬓影萧萧，人情草草，世事悠悠。言归几曾归去，向高沙、一度一年秋。未要清云著脚，且簪黄菊盈头。五湖烟月一扁舟。仿佛凤麟洲。但乘兴而吟，吟而须醉，醉则才休。余生本来疏懒，更忘机、鸥鸟苦相留。不是旧游情厚，梦魂不到南州。
木兰花慢·送赵治中
作者：张之翰
朝代：元

见平蛮诗卷，都道是、胆包躯。听细话平生，辞虽慷慨，气却舒徐。春风忽然吹兴，正琼花时节别江都。恨煞楼头双鹤，不能留住须臾。轻烟细雨湿平芜。一舸下东吴。想柱杖寻梅，敲门看竹，多在西湖。行装不须多办，把锦囊、分付小奚奴。怕过孤山山下，一杯先酹林逋。
检荒租二首
作者：张之翰
朝代：元

头田乱插白红牌，翁媪相看不敢猜。十八年愁今日散，爱民使者检荒来。三载徒劳三载过，旁人休笑拙催科。浙西尽有荒闲地，不似松江分外多。
检荒租二首·其一
作者：张之翰
朝代：元

头田乱插白红牌，翁媪相看不敢猜。十八年愁今日散，爱民使者检荒来。
检荒租二首·其二
作者：张之翰
朝代：元

三载徒劳三载过，旁人休笑拙催科。浙西尽有荒闲地，不似松江分外多。
水调歌头
作者：张之翰
朝代：元

烟柳绿阴底，祖席国门东。旧时沙上鸥鹭，此地别鹓鸿。几载备员苟禄，一日分符剖竹，谁道不遭逢。回望九重阙，高出五云中。重殷勤，深眷恋，谢诸公。佳篇继之以酒，情与礼俱通。渺渺松江烟水，斗郡若无多事，其孰可相从。杖屦放鹤叟，蓑笠钓鱼翁。
水龙吟
作者：张之翰
朝代：元

中年怕见离筵，恶怀易感欢难遇。愁城百丈，旧时全仰，酒兵遮护。不饮而今，如何禁得，欲行还住。与元戎已别，弓刀小队，能为我、年来去。一阵黄昏细雨。正心头、万丝千绪。几家灯火，烟迷湖水，风号堤树。咫尺重闉，故人千里，可能无句。听谯楼，更鼓寒声历历，倚篷窗赋。
水龙吟
作者：张之翰
朝代：元

去年鞍马东来，为予尝说辽阳好。而今风物，战尘低暗，阵云高绕。幕府抡材，纵横健笔，似君元少。看灯前草就，捷书一纸，飞奏入、龙楼晓。遥望蓬莱晻霭，问何如、日边琼岛。雁来时候，霜风凄紧，应思归早。万里西州，双亲虽健，众雏犹小。怕区区，但了平日心事，约山间老。
水龙吟·寄郭安道御史
作者：张之翰
朝代：元

一杯未尽分携，匆匆争似休相遇。方余病起，不禁同醉，只须将护。万里淮天，数行征雁，雨晴风住。趁瓜州古渡，东来潮水，便高卧、孤帆去。卧听江声如雨。渐消磨、满怀愁绪。丹青画出，金山烟塔，焦山霜树。如此江山，发挥正要，雄章奇句。仗何人唤取，青骢御史，看挥毫赋。
水龙吟·张大经寓第牡丹
作者：张之翰
朝代：元

旧时来往燕都，为花常向花前醉。十年一梦，鬓丝如许，尚余情味。曾见君家，后园深处，满栽姚魏。恨匆匆过了，寻芳时候，又早是、春归际。只想十分憔悴。说两株、吐花犹未。曲栏干凭，朝酣不语，为谁凝思。拟合金笺，清平妙曲，与渠相慰。怕今宵，便有无情风雨，作遮藏计。
水龙吟·张大经寓第牡丹
作者：张之翰
朝代：元

旧时来往燕都，为花常向花前醉。十年一梦，鬓丝如许，尚余情味。曾见君家，后园深处，满栽姚魏。恨匆匆过了，寻芳时候，又早是、春归际。只想十分憔悴。说两株、吐花犹未。曲栏干凭，朝酣不语，为谁凝思。拟合金＊，清平妙曲，与渠相慰。怕今宵，便有无情风雨，作遮藏计。
水龙吟·留别
作者：张之翰
朝代：元

别来几度秋风，数千里外还重遇。虚斋画掩，厌厌多病，赖君看护。鹅鸭比邻，鱼虾市井，拟留余住。被催人天上，除书一纸，又催过、江南去。一夜扁舟风雨。问谁知、此时情绪。明朝回首，荒城古塔，离亭高树。点检囊中，锦笺半是，秋岩佳句。待从今，且把新词阁起，共何人赋。
水龙吟·留别
作者：张之翰
朝代：元

别来几度秋风，数千里外还重遇。虚斋画掩，厌厌多病，赖君看护。鹅鸭比邻，鱼虾市井，拟留余住。被催人天上，除书一纸，又催过、江南去。一夜扁舟风雨。问谁知、此时情绪。明朝回首，荒城古塔，离亭高树。点检囊中，锦＊半是，秋岩佳句。待从今，且把新词阁起，共何人赋。
水龙吟·送程达之万户还宣城
作者：张之翰
朝代：元

我从年少知君，胸中气与秋天杳。天戈南下，几番屯戍，几番征讨。笔砚从戎，诗书为将，世间元少。想何如静处，求田问舍，便辞得、功名了。兵府水围山绕。尽雄深、不妨吟稿。秋高时候，羽书催急，渡江须早。号令重明，角声风冷，剑华霜晓。要从今，做取十分事业，恰归来好。
江城子
作者：张之翰
朝代：元

闲中自合故人束。五湖居。二年余。郑重君家，远寄数封书。昨日相逢还忆不，只记得，旧清癯。留君无计住须臾。使归吴。重踌躇。曾挂风帆，三度过姑苏。为问台前双白鹭，烟景似，向来无。
江城子·和韵姜中丞，兼寄赵侍御明叔
作者：张之翰
朝代：元

黄金台下识行骖。著朝衫。宦情酣。不料维扬，留住老曹参。旧说长江千里外，今只在，小楼南。金焦倒影碧潭潭。送飞岚。要奇探。看取尊前，醉袖旋分柑。一曲高歌春未老，官里事，且休谈。
江城子·寄庐副使处道
作者：张之翰
朝代：元

去年雪里送君时。马迟迟。思依依。及至金陵，还却值君归。独抱此情谁与语，空三复，草堂诗。年来霜鬓欲成丝。惜睽离。喜追随。四海而今，浑有几相知。上到庐山高绝处，曾为我，一支颐。
江城子·游孙园
作者：张之翰
朝代：元

丹青画出小亭台。巧安排。绝尘埃。二十年间，成此亦奇哉。借问主人凡几醉，直到老，不曾来。来莺去燕莫相猜。水平阶。径生苔。倚遍阑干，堪爱也堪哀。柳外春风都不管，依旧遣，百花开。
江城子·游孙园
作者：张之翰
朝代：元

丹青画出小亭台。巧安排。绝尘埃。二十年间，成此亦奇哉。借问主人凡几醉，直到老，不曾来。来莺去燕莫相猜。水平阶。迳生苔。倚遍阑干，堪爱也堪哀。柳外春风都不管，依旧遣，百花开。
江城子·瓶梅
作者：张之翰
朝代：元

南乡子隔帘风动玉娉娉。见来曾。眼偏明。手拣芳枝，自插古铜瓶。六载乌台饥欲倒，犹为汝，未忘情。幽姿芳意正盈盈。可怜生。欲卿卿。更取青松为友竹为朋。今夜黄昏新月底，还却怕，太孤清。
江城子·瓶梅
作者：张之翰
朝代：元

隔帘风动玉娉娉。见来曾。眼偏明。手拣芳枝，自插古铜瓶。六载乌台饥欲倒，犹为汝，未忘情。幽姿芳意正盈盈。可怜生。欲卿卿。更取青松为友竹为朋。今夜黄昏新月底，还却怕，太孤清。
江城子·道途急急莫留骖
作者：张之翰
朝代：元

道途急急莫留骖。敝尘衫。困如酣。二载徐州，刚唤作髯参。长记秋风吹别酒，君向北，我来南。来时霜未落寒潭。正山岚。便平探。尝遍闽中新荔不论柑。留著归囊三百首，都直待，见君谈。
沁园春
作者：张之翰
朝代：元

四海交亲，别离尽多，会合最难。见西溪老子，情怀乐易，柳溪公子，风度高闲。铁石心肠，风霜面目，更著中朝霍与韩。知音者，有颐轩待御，收拾清欢。不才自顾何颜。也置在诸公酬酢间。似蒹葭倚依，琼林玉树，萧蒿隐映，春蕙秋兰。南北乌台，当时年少，双鬓而今半欲斑。明朝去，向德星多处，遥望钟山。
沁园春
作者：张之翰
朝代：元

国子先生，博带峨冠，胡为此行。正蛮烟瘴雾，远趋象郡，祥云瑞霭，近别龙庭。率土之滨，际天所覆，何处而令不太平。安南者，彼地方多少，敢抗吾衡。一封天诏丁宁。要老子胸中百万兵。看健如马援，精神矍铄，辨如陆贾，谈舌纵横。奉职称藩，功成事定，更放文星分外明。归来尽，不妨诗笔，颠倒南溟。
沁园春
作者：张之翰
朝代：元

昔自九皋，慕翁而来，何期岁年。记初为翁客，献千百寿，后为翁友，得两三篇。夜夜飞鸣，朝朝起舞，不是赏音谁见怜。追随久，尽人多怨者，我独欣然。翁今犹未高迁。便离却交游载月船。想西岩梦我，大纲坡老，绣江畜我，小样逋仙。二老风流，他时相约，须到西湖烟水边。孤山路，看云间来迓，秋影翩翩。
沁园春·寄刘光裔都事
作者：张之翰
朝代：元

有手拿云，有背摩空，相期昔年。记南方初下，送君硬语，东曹未满，寄我奇篇。二十年间，数千里外，底事曾无人所怜。青青鬓，但一回，相见，一度苍然。此心宁逐时迁。且同醉金波药玉船。要诗之悟处，深如学佛，词之妙处，绝似谈仙。匹马江都，片帆甓社，又别西风落照边。沉吟久，写离情不尽，雁字联翩。
沁园春·游孤山寺寄姜中丞
作者：张之翰
朝代：元

若论西湖，颍川汝阴，俱难似之。正涌金门外，天开罨画，钱塘岸侧，城展玻璃。曾借扁舟，晚凉一棹，先向孤山近处嬉。回头望，是吴山楼阁，烟霭参差。淡妆浓抹相宜。道不独晴奇雨亦奇。访欧公遗像，仍存古井，逋仙旧隐，犹有荒祠。泉若通灵，梅如解语，应也怪公题咏迟。从今后，怕公余无事，准备新诗。
沁园春·游孤山寺寄姜中丞
作者：张之翰
朝代：元

若论西湖，颖川汝阴，俱难似之。正涌金门外，天开罨画，钱塘岸侧，城展玻璃。曾借扁舟，晚凉一棹，先向孤山近处嬉。回头望，是吴山楼阁，烟霭参差。淡妆浓抹相宜。道不独晴奇雨亦奇。访欧公遗像，仍存古井，逋仙旧隐，犹有荒祠。泉若通灵，梅如解语，应也怪公题咏迟。从今后，怕公余无事，准备新诗。
沁园春·用送鹤乐府韵，寄可与亦督和之
作者：张之翰
朝代：元

自别君来，日如三秋，夜如一年。想小金山下，笙歌促席，横江楼上，乐府连篇。世故相驱，欢情未已，遽尔归来祗自怜。空回首，望南州城郭，烟水茫然。思君便欲移迁。更共泛西湖湖上船。但杯中有酒，何分贤圣，心头无事，便是神仙。鹤去多时，甚无一语，回到高沙烟雨边。吾知矣，正挑灯和韵，笔势翩翩。
沁园春·谢王巨川侍郎以澹游所书扇见惠
作者：张之翰
朝代：元

四海黄花，文采风流，于今尚存。直澹翁诗句，大羹玄酒，名家书法，流水行云。泗上青山，枫林丹叶，书破晴空月一轮。余尝见，把君髯摇动，特地精神。谢君雅意殷勤。便付与同僚更可人。爱紫筠真节，柄才到手，轻罗缟面，影不离身。纵使当年，石城风起，不怕庾公千丈尘。难忘处，正午天如火，凉满衣巾。
沁园春·送刘牧之同知归江南
作者：张之翰
朝代：元

昨日送春，今日送君，难禁别离。正桃花水满，远归江浙，楝花风起，轻出京师。早把功名，置之身外，世上何愁可皱眉。从今去，但求田问舍，此意谁知。当年交友全稀。试屈指诸君更有谁。说郭髯磊落，犹居判府，许翁清健，已谢签司。回首南关，怅然如梦，几度凭栏费所思。烦传语，甚孤怀索莫，不寄新诗。
沁园春·送赵彦伯御史
作者：张之翰
朝代：元

君按西秦，我走东秦，一尊共开。恨匆匆行色，无多款曲，区区别语，未易安排。百二关河，三千道路，前岁如今曾往回。但休问，过潼关北去，都是诗材。公余应见青崖。怕念我、兹游无好怀。□也知巧宦，常居要地，其如公论，不用非才。北渚光中，华峰影里，放得婆娑亦快哉。三年里，尽平分烟景，抖擞尘埃。
沁园春·送鹤寄可与郎中
作者：张之翰
朝代：元

鹤汝前来，与余相从，近乎一年。每座隅举目，看挥大字，窗前侧耳，听诵佳篇。月白风清，天高露下，不肯飞腾亦可怜。鸡群里，见雪衣丹顶，空自昂然。星郎明日南迁。待送上秋风千里船。莫因其所好，乘轩受禄，启其所欲，学道升仙。渠是而今，经纶大手，早取徵书下日边。长鸣罢，似知余雅意，两翅翩翩。
沁园春·鹤答和，寄可与郎中
作者：张之翰
朝代：元

昔自九＊，慕翁而来，何期岁年。记初为翁客，献千百寿，后为翁友，得两三篇。夜夜飞鸣，朝朝起舞，不是赏音谁见怜。追随久，尽人多怨者，我独欣然。翁今犹未高迁。便离却交游载月船。想西岩梦我，大纲坡老，绣江畜我，小样逋仙。二老风流，他时相约，须到西湖烟水边。孤山路，看云间来迓，秋影翩翩。
满江红·寄张蓝山
作者：张之翰
朝代：元

古木寒藤，高岸底、萧然舟宿。一夜雨、朔风吹浪，浪高于屋。梦觉蓬窗无共语，此时正自怜幽独。道蓝山老子送诗来，挑灯读。辞与理，俱能足。从别后，情尤笃，想鬓毛如鹤，目睛如鹘。四海如公知己少，有心日日相追逐。恨濯缨亭远水萦纡，山重复。
满江红·寄张蓝山
作者：张之翰
朝代：元

古木寒藤，高岸底、萧然舟宿。一夜雨、朔风吹浪，浪高于屋。梦觉蓬窗无共语，此时正自怜幽独。道蓝山老子送诗来，挑灯读。辞与理，俱能足。从别后，情尤笃，想鬓毛如鹤，目睛如鹘。四海如公知已少，有心日日相追逐。恨濯缨亭远水萦纡，山重复。
满江红·登汪师展江楼
作者：张之翰
朝代：元

山压长江，流不尽、滔溜深碧。形胜地、以江为堑，以山为壁。兵府旧分城上下，人家新住城南北。说当年、天马入川时，皆传檄。市不易，居如昔。龙已去，攀何及。问人人能道，圣朝恩德。蕞尔南州成底事，宛然上将劳吾敌。看红尘一骑捷书来，来春必。
满江红·登汪师展江楼
作者：张之翰
朝代：元

山厌长江，流不尽、滔溜深碧。形胜地、以江为堑，以山为壁。兵府旧分城上下，人家新住城南北。说当年、天马入川时，皆传檄。市不易，居如昔。龙已去，攀何及。问人人能道，圣朝恩德。蕞尔南州成底事，宛然上将劳吾敌。看红尘一骑捷书来，来春必。
满江红·益都时习阁睡起
作者：张之翰
朝代：元

六月青州，何处是、此身堪著。都不似、素王宫里，倚云高阁。万里风来无隔处，睡余常觉衣裳薄。把暑天如水画如年，消磨却。心地上，何轩豁。眼界外，犹廖廓。被野烟高鸟，劝予清酌。一片青山知客意，冷光堆满栏干角。恨偃然、不肯入城来，难相约。
满江红·眼底交游
作者：张之翰
朝代：元

眼底交游，十载被、江湖相隔。尝记得、道庵人静，纵谈朝夕。纸上云烟随散落，毫端风雨何休息。甚这回相见便苍颜，都非昔。中年别，真堪惜。生辰会，谁曾必。看西风摇动，可人词笔。天上桂华香近也，此杯再要和君吸。恨抗尘走俗太忙生，无间日。
满江红·送刘叔谦御史
作者：张之翰
朝代：元

满酌离杯，留不住、绣衣行客。还正是、登车揽辔，慨然时节。白简才辞乌府去，红尘旋被青山隔。看弓刀千骑拥秋风，涂阳陌。自不负，心如铁。著甚语，堪为别。道太柔则废，太刚则折。任外岂非经济手，得中便是澄清策。待功成、随诏早归来，从头说。
满江红·送刘叔谦御史
作者：张之翰
朝代：元

满酌离杯，留不住、绣衣行客。还正是、登车揽辔，慨然时节。白简才辞乌府去，红尘旋被青山隔。看弓刀千骑拥秋风，＊阳陌。自不负，心如铁。著甚语，堪为别。道太柔则废，太刚则折。任外岂非经济手，得中便是澄清策。待功成、随诏早归来，从头说。
点绛唇
作者：张之翰
朝代：元

一夜东风，满城和气先吹彻。问春来也，几点梅花雪。心事蹉跎，羞对东君说。长为客。去年时节。走马铜台陌。
菩萨蛮·暮春即事
作者：张之翰
朝代：元

梁间双燕呢喃语。想曾知得春归处。问著不应人。芹泥香正匀。翠阴庭院悄。手摘青梅小。天气恰清和。越衫犹薄罗。
蝶恋花
作者：张之翰
朝代：元

往岁相从今几许。今岁逢君，愈见真诚处。除却交情无别语。匆匆忍上归舟去。醉里犹歌长短句。醒后轩窗，历历余音度。销尽炉熏三两炷。片帆风送寒江暮。
贺新郎
作者：张之翰
朝代：元

不受铅朱污。问娇黄、当初著甚，染成如许。便做采从真蜡国，特地朝匀暮注。也无此、宫妆风度。长记方壶春半贮，只萧然、尽慰人情苦。谁更望、暗香吐。为渠细检梅花谱。以芳馨与梅相近，故梅名汝。底是石湖堪怪处，说道涪翁曾赋。还忘却、东坡佳句。从被二仙题评了，到而今、傲然吟诗似。吾试与，下斯语。
踏莎行·和张梦符
作者：张之翰
朝代：元

踏月才归，戴星还起。客怀苦似当途李。旧时曾钓细鳞鱼，新醅旋酦浮香蚁。此兴茫然，于今已矣。朝朝暮暮奔忙里。淮春楼下有吾舟，挂帆又过桃花水。
酹江月
作者：张之翰
朝代：元

人间良夜，是年年、八月中秋时节。万古青天当此际，正要十分澄澈。何处浮云，微茫黯淡，便把青光隔。凭栏三叹，恨无长笛吹裂。坐看蜡烛争辉，青灯吐焰，负煞尊前客。待到谯楼初鼓后，不觉衣裳凉彻。试草新词，凭风吹去，教向嫦娥说。须臾知道，广寒推出明月。
酹江月
作者：张之翰
朝代：元

南山北济，算难尽、十二全齐风物。平地华峰天一柱，鹊倚岩岩青壁。金线横波，真珠出水，趵突喷寒雪。无穷潇洒，品题宜有才杰。遥忆工部来时，谪仙游处，兴自云间发。翠琰高名千古在，不逐兵尘磨灭。细嚼遗篇，高歌雅句，风动萧萧发。英灵何许，画船独醉明月。
金缕曲
作者：张之翰
朝代：元

乐府宁无路。彼区区、斜门枉径，少人知处。从得君词惊且讶，醉里坡仙曾遇。是梦里、稼翁教汝。玉尺金刀俱在手，把天机云锦裁成句。才落纸，便传去。笔头不用空豪怒。也应须、梨花缟夜，海棠红雨。一曲离歌悲壮处，不觉人间三鼓。有幽壑、潜蛟起舞。休道此情天不管，怕余音袅袅无人许。风送入，渡江橹。
金缕曲
作者：张之翰
朝代：元

回首茅山路。渺滔滔、长江南畔，碧山无数。曾被天风吹醉梦，直到华阳深处。也亲见、鸾骖鹤驭。觉后分明空记省，怅丹坡、踪迹今何许。还又被，世缘误。几番自咏山中句。觉霏霏、云烟秀色，去来眉宇。曾共三峰重有约，已办清秋杖屦。看能与、群仙相遇。君去丁宁无别语，怕山灵怪我来何暮。才有伴，便同去。
金缕曲
作者：张之翰
朝代：元

未过松江去。被高沙、同盟鸥鹭，暂时留住。曾共中秋心期定，再上江船容与。待满载、淮歌楚舞。岂料桂花香雾底，正河鱼、作祟深相苦。尊有酒，不忺举。梦中似听嫦娥语。道人生、百年才半，未为衰暮。江北江南行欲遍，几见月明三五。尝烂赏、通宵达曙。可是今年情思懒，便临风、误却清新句。聊援笔，为渠赋。
金缕曲·乙未清明
作者：张之翰
朝代：元

风雨惊春暮。恨天涯、留春未办，却留余住。时序匆匆催老大，又早飞花落絮。算禁得、清明几度。试倚危栏西北望，但接天烟水无重数。空目断，故山路。先茔松柏谁看护。想东风、杯盘萧索，饥鸟啼树。便做松江都变酒，醉里眉头休聚。万里南来缘底事，也何须、杜宇声声诉。千百计，不如去。
金缕曲·双陆
作者：张之翰
朝代：元

此博谁名汝。想当年、波罗塞戏，涅盘经语。天竺传来双采好，么六四三二五。要随喝、随呼随数。从得三郎绯衣了，再曾逢、潘彦知音侣。同入海，亦良苦。雄拿豪攫争鸣杵。正关河、疏星残月，几声秋雨。却是驱驰玄黄马，脚底蹈燕蹴楚。甚一涧一梁能阻。翻覆输赢须臾耳，算人间万事都如许。且一笑，看君赌。
金缕曲·送德昌
作者：张之翰
朝代：元

走遍江南路。看天公、何时还我，故山深处。君处钱塘余甓社，千里不期而遇。更分甚、主宾吾汝。一片湖光浓似酒，待发挥、我辈清新句。几鱼鸟，不惊去。醉中不怕波神怒。尽人间、纷纷轻薄，翻云覆雨。灯火归来才半醒，月夜谯楼初鼓。正老鹤迎门飞舞。此乐人生能有几，怅后期好在知何许。明日又，送柔橹。
镜中灯
作者：张之翰
朝代：元

孤影徘徊入照临，西风不动竟沈沈。一池铅水镕真火，半夜金星犯太阴。鸡翅舞时红焰歇，蛾头扑处碧光深。纵渠百鍊千烧后，依旧刚明一片心。
奉赠绍兴总管王叔能
作者：张九思
朝代：元

蓬莱高压水精宫，牧守清明似范公。绿野犁锄春雨外，画船箫鼓夕阳中。堤防地设三江险，楼阁天开七郡雄。珍重能文王博士，为磨贞石纪丰功。
送钱伯全上春官
作者：张九思
朝代：元

云间荐鹗起翩翩，瑞世文章得共传。白璧双成全肉好，青钱万选中方圆。九天宫阙龙飞日，率土衣冠虎拜年。擢第大廷归馆阁，细图王会续新篇。
七夕寄宋显夫
作者：张仲容
朝代：元

云压高城雨散丝，万家秋气入罗帷。巧棚七夕喧邻里，小宋明朝定有诗。
王乔洞
作者：张仲寿
朝代：元
体裁：五言律诗

闻说王乔洞，游观乐我情。松蟠岩谷静，竹隐野泉清。遗斧碑存记，看棋石有枰。青山飞白鹤，千古烂柯名。
上浙东佥帅董公孟起
作者：张仲深
朝代：元

幕府宏开地尽头，微垣星拱列元侯。职颛方面雄诸镇，位重名藩贯七州。盛代文章凌屈宋，太平礼乐属伊周。六韬久已潜深秘，三策于今阐大猷。袖带乌台霜气肃，佩联鸾阁晓声浮。不辞万里风沙远，肯为三年吏士留。剑戟夜明江徼月，旌旗晴拥海门秋。德沾荒服讴歌起，威詟遐蕃赞画优。马系长杨春袅袅，鹿眠閒草午呦呦。时歌白雪多赓载，满引清香足献酬。贱子素心如寸草，明公洪度似三洲。愿持色笔濡膏泽，解使孤贞达冕旒。华表会须荣里闬，深恩何止戴山丘。中朝柱石归元老，伫听胪传锡玉鸠。
东吴钱可竹挽诗
作者：张仲深
朝代：元

隐居结屋近沧浪，养得身閒八十强。当代躬行周礼乐，平居犹著宋冠裳。竹窗入夜琴书润，花径春深杖屦香。一自九原魂梦远，至今遗迹满林塘。
东皋
作者：张仲深
朝代：元

疏雨夜来过，晓泽澹不波。南飙亦时臻，我行此婆娑。十日在州郭，炎尘涨城阿。兹晨入山去，崩云压藤萝。欣然酌我酒，慷慨发悲歌。勋业在少壮，老大将如何。
严子迪南宅宴
作者：张仲深
朝代：元

浦上南阳宅，人奇似小坡。论交虽未久，厚谊许相过。江暖眠鸂？，霜威振薜萝。斋居具薰茗，无梦到南柯。
严子迪南宅宴
作者：张仲深
朝代：元
体裁：五言律诗

浦上南阳宅，人奇似小坡。论交虽未久，厚谊许相过。江暖眠鸂�，霜威振薜萝。斋居具薰茗，无梦到南柯。
严景安壁上尽松次韵
作者：张仲深
朝代：元

天风吹雨来沧溟，霹雳下震龙盲惊。巨灵怒拔千兔秃，老龙蜕此槎牙形。致身自合倚绝壁，底向虚堂寄灵迹。龙香搅翠秋淋漓，老干摩空天咫尺。当年触石誇共工，天柱夜折嵩高中。大材不作栋梁用，秪恐斤斧终难容。遂令根盘多错节，安得吴刀秋斸月。会须斩伐登庙堂，留取君家壁如雪。
为蕲县翼王万户题
作者：张仲深
朝代：元

霜落江南凌万木，日夜西风到林屋。壁间古剑摇芙蓉，帐底青灯朵红粟。将军好武复好文，一段精神照人目。酒酣舞剑回电光，时复挑灯蔼芸馥。良弓在檠不动尘，风铁鏦铮战櫩曲。三军号令寂无哗，万灶貔貅自清肃。立当要路镇雄藩，不比常途閒食肉。公馀息宴动微吟，两袖骊珠纷可掬。瀛洲自此生辉光，鸡林岂惜千金赎。黄帘不卷秋满堂，分得蟾华夜如玉。
久雨感怀
作者：张仲深
朝代：元

闭门十日黄梅雨，门外黄流数尺强。泥淖载涂深没马，蒿莱满地乱踰墙。中原义旅惊仓卒，蛮海元凶转陆梁。安得倚天三尺剑，扫除氛祲济时康。
九日
作者：张仲深
朝代：元

忆昔殊方客，故乡千里情。何如杜员外，瞻眺梓州城。老圃黄花在，西风白发生。床头有新酒，涓滴尽馀倾。海角孤城晚，惊心岁月驰。小园枫落日，老圃菊花时。爱酒陶彭泽，能诗杜拾遗。百年须强饮，头白莫深悲。
九日·其一
作者：张仲深
朝代：元

忆昔殊方客，故乡千里情。何如杜员外，瞻眺梓州城。老圃黄花在，西风白发生。床头有新酒，涓滴尽馀倾。
九日·其二
作者：张仲深
朝代：元

海角孤城晚，惊心岁月驰。小园枫落日，老圃菊花时。爱酒陶彭泽，能诗杜拾遗。百年须强饮，头白莫深悲。
九日与吴君同舟过越
作者：张仲深
朝代：元

延陵有客上蓬莱，九日相逢畅好怀。赖有舟中尊酒在，不知篱下菊花开。利名异业同奔走，山水无情任往回。解得渊明千古意，不谋升斗盍归来。
九月菊未花
作者：张仲深
朝代：元

西风落秋杪，零雨冒江郭。起行眄中庭，支筇慰寥寞。篱东菊婆娑，欲采未盈握。奇英蕴黄中，清芬含翠萼。去年秫稔登，佳朋足斟酌。对花发长啸，唫咏殊自乐。今年风尘际，干戈满川岳。居氓尽逃亡，朋知半零落。对花发三叹，抚景恨诗恶。何当起渊明，吟诗檄华发。
云山图
作者：张仲深
朝代：元

流水云中响，青山树杪多。客行山水外，落日听吴歌。
云文阁
作者：张仲深
朝代：元

我家住蓬莱，结屋俯翠瀛。平生好楼居，坐有安期生。云连香炉峰，宛若横江鲸。老蜃喣晨气，瑞霭疑县旌。彷佛王子晋，缑岭调鸾笙。光芒贯东壁，可玩不可名。常恐青藜烟，夜夜连西清。
余辟地城南友人单孟年项希周相过分韵三首各次之 其一 枫字韵
作者：张仲深
朝代：元

贵游不垂堂，金屋春融融。饫知膏粱味，鄙我田舍翁。凌晨转泥坂，薄暮披榛丛。种秫秋可酿，浇此磊磈胸。但忧贷二税，讵知有三公。夜归藩落内，晓入州县中。徵求苦给给，奔走常忡忡。风尘翳白日，江汉号悲风。中原戈甲满，晚岁霜露浓。贵游厌膏梁，谁复怀宸枫。
余辟地城南友人单孟年项希周相过分韵三首各次之 其三 林字韵
作者：张仲深
朝代：元

红尘眇川陆，旌旗驻弥深。讵为白石歌，儗作梁父吟。抱琴谢俗驾，清坐怀知音。良朋喜簪盍，浊酒欣对斟。欢言情眷眷，景仰心钦钦。世方贵趋势，我侪自论心。安得起山王，酣啸坐竹林。
余辟地城南友人单孟年项希周相过分韵三首各次之 其二 晚字韵
作者：张仲深
朝代：元

幽居迩城郭，十往常九懒。林泉有真趣，声利岂吾挽。挂巾松树枝，履屐莎草坂。嘉朋忽枉顾，颇怪情意坦。世途属多艰，交态常赧赧。过从在知己，居敬自行简。青蔬嫩膏腴，瓦爵踰玉瓒。相看未白头，且复作青眼。道路终坦夷，琴尊当往返。欢迎在今日，论交未为晚。
余辟地城南友人单孟年项希周相过分韵三首各次之·枫字韵
作者：张仲深
朝代：元

贵游不垂堂，金屋春融融。饫知膏粱味，鄙我田舍翁。凌晨转泥坂，薄暮披榛丛。种秫秋可酿，浇此磊磈胸。但忧贷二税，讵知有三公。夜归藩落内，晓入州县中。徵求苦给给，奔走常忡忡。风尘翳白日，江汉号悲风。中原戈甲满，晚岁霜露浓。贵游厌膏梁，谁复怀宸枫。幽居迩城郭，十往常九懒。林泉有真趣，声利岂吾挽。挂巾松树枝，履屐莎草坂。嘉朋忽枉顾，颇怪情意坦。世途属多艰，交态常赧赧。过从在知己，居敬自行简。青蔬嫩膏腴，瓦爵踰玉瓒。相看未白头，且复作青眼。道路终坦夷，琴尊当往返。欢迎在今日，论交未为晚。红尘眇川陆，旌旗驻弥深。讵为白石歌，儗作梁父吟。抱琴谢俗驾，清坐怀知音。良朋喜簪盍，浊酒欣对斟。欢言情眷眷，景仰心钦钦。世方贵趋势，我侪自论心。安得起山王，酣啸坐竹林。
倪仲权宅城北隅凿池植莲环以翠竹友人乌继善颜其斋曰花香竹影盖取慈湖杨氏之言曰花香竹影无非道妙因赋十韵
作者：张仲深
朝代：元

幽人嗜清谧，结庐池南濆。生意浮绿野，波光荡青云。奇葩既妩媚，修篁亦缤纷。繁红蔼晨馥，翡翠护夕曛。物虽一植微，中有至赜存。形色理固显，索隐邈见闻。妙契俯仰间，鸢鱼亦翔奔。乃知动植者，至理同絪缊。玄功谅谁宰，物物均化醇。玩此香影妙，嗒然难具论。
兰溪
作者：张仲深
朝代：元

晓发乡头湾，十里见州治。长桥卧秋虹，古柏翳寒翠。行行问风俗，人烟稍繁丽。所产皆可人，颇与乡土异。溪鱼带雨肥，紫药经霜腻。一一供盘飧，似胜鲈蕨味。清醑冽且芳，红妆冶而媚。安得五石尊，饮我干日醉。回首终残年，客程谁复计。
冯仁夫木石图
作者：张仲深
朝代：元
体裁：七言绝句

老树抟风泣瘦螭，石棱霜剥玉差差。岁寒虽倚空山底，自是岩廊柱石姿。
冯仁夫木石图
作者：张仲深
朝代：元

老树搏风泣瘦螭，石棱霜剥玉差差。岁寒虽倚空山底，自是岩廊柱石姿。
北风
作者：张仲深
朝代：元

北风振枯木，残叶苦禁持。起览穷冬物，因怀生事悲。疏烟澹西舍，寒雨响枯池。陈酒床头有，题吟饮一卮。
十载羁栖剑佩偕几经新火起榆槐海头诗苦情怀恶天上人归气势佳行李压肩珠玉重平芜眯眼甲兵排近闻河朔新成记（易之有河朔访古记黄政卿危太朴许可用三先生有序）快睹应知客满斋
作者：张仲深
朝代：元

东风袅袅入麾幢，诗客行春度石矼。斋舍日斜青佩散，酒杯春泛玉瓶双。沿江义旅齐名柝，傍竹人家有吠尨。醉里不知身是客，梦回明月满西窗。
即景
作者：张仲深
朝代：元

三山何所见，众木集珍禽。流水自朝暮，青山无古今。饥鸢立樯杪，孤客发春深。江海多诗思，愁人懒独吟。
又丙申二月祀文昌分韵得忽字
作者：张仲深
朝代：元

祠宫悬宿霭，藏祀肃趋谒。飞盖晴云褰，委佩清香发。灌焫阐精诚，神灵俨飘忽。高堂钦受均，行厨富肴核。藻景缘壶觞，光气薄灵樾。醉蹑青云梯，相期上蟾窟。
古意三章
作者：张仲深
朝代：元

美人撷秋华，英英照秋水。人好华亦好，光辉两鲜美。临风怅离居，愿言寄君子。蜚蜚天上鸿，圉圉水中鲤。浮湛两茫茫，心怀澹无似。石间见明月，贞心谅如此。西邻有处子，蛾眉妒阳春。见月不敢窥，见华不敢颦。吉徵未云卜，秉心守天真。永保心不渝，但恐色易沦。它时事君子，白头宜相亲。蠢蠢八育蚕，飒飒二叶桑。桑飞蚕亦老，妇女丝在箱。天寒响机杼，岁暮供衣裳。物晚终有成，远为君子将。但愿君子心，迟莫毋相忘。
古意三章·其一
作者：张仲深
朝代：元

美人撷秋华，英英照秋水。人好华亦好，光辉两鲜美。临风怅离居，愿言寄君子。蜚蜚天上鸿，圉圉水中鲤。浮湛两茫茫，心怀澹无似。石间见明月，贞心谅如此。
古意三章·其三
作者：张仲深
朝代：元

蠢蠢八育蚕，飒飒二叶桑。桑飞蚕亦老，妇女丝在箱。天寒响机杼，岁暮供衣裳。物晚终有成，远为君子将。但愿君子心，迟莫毋相忘。
古意三章·其二
作者：张仲深
朝代：元

西邻有处子，蛾眉妒阳春。见月不敢窥，见华不敢颦。吉徵未云卜，秉心守天真。永保心不渝，但恐色易沦。它时事君子，白头宜相亲。
吊叶监城敬常次许且瞻韵
作者：张仲深
朝代：元

人情尽属庄周梦，世道翻悲墨子丝。一日青山瘗寒玉，令人瞻望起遐思。
听姜可玉弹琴用江叔载韵
作者：张仲深
朝代：元

出门听松泉，尘心一以洗。入门闻丝桐，又欲洗尘耳。幽人在东斋，见之殊可喜。悠然太古心，静探玄精理。一弄风泠泠，再弄溪泚泚。但言少知音，振衣张拱起。孰知伯牙心，荡荡在流水。岂若齐王竽，仅谐东里鄙。
呈佥帅
作者：张仲深
朝代：元

明时尚右学，髦俊各有造。庙堂足旁罗，山林极幽讨。公家秉懿德，胸次五车饱。精神掞空碧，符采绚华藻。当年觐宸旒，启沃邦家兆。居然宰州邑，抚字弗草草。棠阴护晴昼，燕香散穹昊。沧海一驻盖，驰声被夷岛。轻车驾熟路，玉帐罥清晓。参谋语堂堂，筹画气矫矫。政事刀发硎，温恭圭袭缲。乌台兹振佩，七郡尽惊愀。贤良赖登庸，奸回幸深剿。书生仰星凤，瞻拜苦不早。高堂抱真素，白发已垂老。愿提五色笔，钧陶藉吾道。俾纾人子心，捧撽自倾倒。洪恩曾靡忘，有如日皎皎。需公职补衮，调燮计非小。他时安黎元，抚掌谭笑了。
哀乌勒哲图中奉
作者：张仲深
朝代：元

将军忠谊冠当世，烈烈雄姿不可降。自袭簪缨分贵胄，却屯貔虎镇南邦。射鲸沧海探鼍窟，搏猛蛮荒拥豹幢。世谓有名矜张王，公云尽瘁效愚憃。旌旗暮卷秋颁令，徼漠春閒夜吠尨。紫诰近登藩阃贰，文犀添重虎符双。政开玉帐民除瘼，遽调南柯俗自庞。想见孤贞悬日月，幸留遗像卫矛鏦。东风惨惨吹征旐，落日翩翩照大江。国士仰风咸戴岳，书生有泪洒飞淙。尚方曾锡衣冠袭，内府空颁酒拍缸。存没有荣无复憾，汗青勋业笔如杠。
哀故单良能先生
作者：张仲深
朝代：元

南渡衣冠旧，传家具五经。智圆车炙輠，机敏隼扬翎。训奉邹轲母，趋随孔鲤庭。索坟心独领，诗礼耳亲聆。煆炼金镕冶，锋铓剑发硎。行方交自寡，居陋辙长停。骁勇惭雄信，编修慕士宁。妙深杨陆奥，颖脱邵程扃。秘密神尝授，禅玄识自灵。嗟予新造进，讲贯旧曾听。煦妪沾时雨，钧陶藉范型。哲人宁久世，梁木仆深坰。授受多贤弟，传承有宁馨。百年馀手泽，千古想仪刑。马鬣封寒玉，麟州陨德星。见知当世少，我独寸心铭。
哀故杨景羲
作者：张仲深
朝代：元

台州三老宿，词赋独风流。沆瀣漙清晓，锋棱铄素秋。贯通青琐籍，文与玉堂侔。谱自关西出，名惭阁上投。才华唐李贺，敏捷汉杨修。济济衣冠旧，苍苍气象优。肩舆过雁荡，税驾住麟洲。讲解通玄奥，陪从饫胜游。儗为终岁计，遽作故园谋。高第才腾骏，诸郎气食牛。讣闻三岛隔，歌断五云浮。未赋黄金殿，先题白玉楼。词章沾后进，德业媲前俦。恸望巾山碧，凄凉土一坏。
哀故程敬叔
作者：张仲深
朝代：元

甬东百家邑，人物萃精英。近者翔三凤，于今数二程。读书时有法，讲贯旦能评。自谓才名重，毋令出处轻。德尊群老列，坐有五经横。往复皆耆旧，藏修尽老成。省台交剡荐，郡国倚文衡。理性程明道，文章马长卿。鲰生惭后进，熏炙藉先声。心地茅长塞，牛山木自荣。趋陪乡饮席，侍立夜窗檠。晤语传深秘，渊源罄发明。坐看年甲改，伫览岁华倾。政喜书三考，俄闻梦两楹。昔年坚苦操，今日典刑名。教授生前爵，郎官死后旌。礼存群弟习，乐有一夔鸣。存没俱无憾，修魂慰九京。
哀故纪益朋
作者：张仲深
朝代：元

圣代徵文献，才名即故吾。衣冠前古制，仪范后人模。素性惟冲淡，潜心即典谟。妙通皇极奥，名贯玉堂儒。文采袁程并，交游许郑俱。字精当世赵，诗儗近朝苏。庶子趋庭下，诸生列坐隅。十年承诲晤，合郡尽咨诹。鹰隼空抟汉，骅骝忆过都。勋名终不累，基业足良图。老矣青山乐，优哉白发娱。九龄今已迩，一夕遽长徂。冢有驯林鹿，巢多反哺乌。笥藏蛟室锦，囊贯蚌胎珠。梦寐常心陨，怀思默叹吁。九原不可作，空尔东生刍。
哀通山尹严子仪
作者：张仲深
朝代：元

灵岳钟神秀，精英集戬祥。仪光耿梧竹，昭质重圭璋。踵武名尤盛，承家德愈芳。澄心媲冰檗，素志厌膏梁。鸾凤思遐翥，骅骝欲远骧。泥涂惭汨没，云路极翱翔。旅食京华旧，羁栖岁月长。籍通三府掾，鬓染两都霜。剑履星辰上，轮蹄辇毂旁。坐分光禄酒，膳给大官羊。扈从时覃泽，叨陪辱宠光。自怜为幕客，每得与斋郎。秩数优衷赤，恩庥降敕黄。绛袍从事久，紫诰转除忙。未入河阳县，多思召伯棠。菟裘知有计，彭泽自相忘。井有高人辖，门无俗士缰。酒尊开研席，枕簟荐园堂。念昔交游好，论心礼意臧。过从踰上客，缱绻洽中肠。深儗平生契，云胡一夕亡。百年空有约，千里尚相望。嗣有齐家术，囊遗种德方。勋名虽已矣，闻誉足揄扬。镌石诗成些，浇茅酒作浆。佳城多瑞气，吞哭向斜阳。
垂杞
作者：张仲深
朝代：元

花陨西风蜀锦香，珊瑚蜜贯翠丝长。茂陵秋冷牂牁梦，肯信馀芳落海乡。
城南分韵得山字
作者：张仲深
朝代：元

白日何杲杲，浮云亦盘桓。悠然百虑息，爱此一日閒。放舟沉幽渚，击楫回清澜。我性本萧散，兹赏有馀欢。水花自妩媚，烟鸟时一喧。吟馀不知暮，夕阳度西山。
城南分韵得底字
作者：张仲深
朝代：元

清风吹我舟，摇摇河之涘。我来憩林塘，林塘幽且美。竹疏风冷冷，雨足禾靡靡。寻诗陟古城，醉酒弄清泚。悠然乐有馀，浩歌白云底。
城鄞（壬辰夏）
作者：张仲深
朝代：元

惕勤宵旰每临轩，方面臣邻作屏藩。上苑秪知花解语，南州岂信石能言。奸雄倔强兵难息，郡县堤防政转繁。顾我自惭谋用拙，坐看株守保元元。
壁上小景
作者：张仲深
朝代：元

半林斜日带晴霞，仿佛柴桑处士家。千里田园归未得，只疑此地有黄花。
天际
作者：张仲深
朝代：元

天际残阳薄，南濠水气宽。生涯牢落久，江汉别离难。明月渔歌起，孤舟客子寒。梅花随地发，聊以破愁端。
奉寄易之在京师
作者：张仲深
朝代：元

忆君日日共吟哦，三载怀人可奈何。声价相随诗价长，新交应似旧交多。春连宫树莺花合，人在瀛洲岁月过。十里有书如讯问，布衣仍旧住城阿。
奉酬陈子善见柬韵并上王良与
作者：张仲深
朝代：元

独上危楼百尺强，白沙翠竹迥相望。西江返照连虹影，南镇残山入雁行。薄暮杖藜诗兴阔，深秋池馆酒尊香。客边清致凭谁遣，赖有王家玉雪郎。
客边宴友呈张孝廉
作者：张仲深
朝代：元

吴姬歌尽少年非，泪满西湖旧舞衣。乱后有山空树色，春来无日见晴晖。荒凉客馆蜗牛集，狼籍梨花燕子飞。赖有清樽好消遣，相逢共立晚风微。
宿单孟年溪斋次韵
作者：张仲深
朝代：元

苏端元有约，风雨亦来过。晓市鱼虾集，深秋笋蕨多。交情今管鲍，诗句逼阴何。最喜华颠祖，孙儿似小坡。
宿宝华庸上人房
作者：张仲深
朝代：元

靡靡日西颓，寥寥夜将入。我来何所见，沙尾白鸟立。渚华散幽馨，岩月落佳色。支筇入招提，修廊响吟屐。林堂有馀兴，危坐忘形迹。野鹤投暝回，疏钟度萝出。朝来借笋舆，去踏清溪石。
宿广寿方丈
作者：张仲深
朝代：元

澄州涨春涛，徒杠晚先登。偶携寰中友，值此方外僧。欢迎慰平昔，邂逅云吾曾。杯盘杂蔬果，起坐飞筹觥。新诗纷绮丽，妙篆焚晶荧。糟床夜深注，茗碗更馀烹。论交意自惬，晤语心先倾。竹林振清响，梅花为余盟。良会欣在兹，四美今合并。雅兴诚难穷，共看无尽灯。
宿慈湖石上人房
作者：张仲深
朝代：元

晓钟度东壑，客子酒方醒。残灯耿疏窗，西月澹孤影。偶地成安居，澄心惬幽境。风松响箫韶，危枕满清听。馀音久回复，鸟啼山更静。杲杲日东升，归心又驰骋。
寄楼仲几
作者：张仲深
朝代：元

一日一相见，百年如此不。已知诗有趣，未放酒忘愁。鸟下西邻树，月明今夜楼。相看须白首，投老共林丘。
寒山寺
作者：张仲深
朝代：元

姑苏九月荒城路，一水回环客艇多。万里西风吹落日，五更渔火乱沧波。江村夜迥传钟鼓，池馆秋深老芰荷。欲问兴亡吴越事，道人为我发长歌。
小桂
作者：张仲深
朝代：元

根分兔窟翠婆娑，秋影团团数尺过。自是天香落人世，也将金粟斗嫦娥。
山之云
作者：张仲深
朝代：元

山之云，白央央。陵晨出山作霖雨，薄暮栖向岩扃藏。山之云，央央白。触石之势絪缊不可遏。不可遏，天下苍生待甘泽。
岁尽
作者：张仲深
朝代：元

无家千里客，此日若为情。异县多风雪，残年见甲兵。梅花因我笑，山月为谁明。照我乡关梦，相随到鄮城。
建德曹德明存中斋
作者：张仲深
朝代：元

梅花千树雪纷纷，想得衡门闭夕曛。地脉阳和今夜复，天根造化一中分。空青暗结昆冈髓，神汞连光华岳云。养得丹成思蜕骨，笑骑黄鹤驭氤氲。
张德渊饮予金樱煎酒作诗乞之
作者：张仲深
朝代：元

南州产奇卉，丛生翳山泽。密叶细如钱，修条乱如棘。迟迟青春深，粲粲素华发。微芬媲崇兰，幽芳媚晴雪。繁霜陨高秋，累累缀朱实。道人有佳致，戒童秉筐笈。采撷溪之湄，制炼良有法。渠渠杵百过，冽冽玄霜滑。上引瑶池浆，下爇琪树叶。清芬何轮囷，百沸婴执热。有如连金泥，芳鲜敚饧密。置之尊俎旁，情亲为予出。一酌坚玄发，再饮生羽翼。久之泽肌肤，矧乃秘精血。远惭铜掌仙，清露粲玉屑。愿分刀圭馀，终朝蜕凡骨。
张正卿芷石图
作者：张仲深
朝代：元

荪兰蕙茝元同谱，零落湘累杂烟雨。香联老树冰霜姿，静倚云根斗清苦。绀葩同干晴县县，崭崭玄璧大比拳。根通九畹自彷佛，翠结五岳同连蜷。四明张君好事者，求得仙毫一挥写。至今清思满沅湘，梦拾骊珠月中把。芳声从此如芷香，贞心从此如石刚。愿挹高标脱凡俗，儗结金兰共徜徉。
归梦
作者：张仲深
朝代：元

归梦逐飞鸟，修程柰尔何。澄江饶浦溆，落日乱驾鹅。近市浮图小，还家客艇多。裁诗且消遣，随意发高歌。
归途
作者：张仲深
朝代：元

归途才五日，晓起每心惊。溪响知滩急，霜严信日晴。漂流几半载，踪迹愧吾生。先到西湖上，时还访旧盟。
归雁
作者：张仲深
朝代：元

商飙鸣秋众木脱，雁鸿来作南州客。不辞云汉涂路长，要识吴淞水天阔。异乡虽云足稻粱，江湖实恐多矰缴。同来兄弟无半存，强尔相呼整归翮。东风杳杳吹晴沙，此日一举天之涯。羽毛不犯塞上雪，曈昽岂识江南花。洞庭一声夜漂泊，潇湘倒影春横斜。长安故人断音信，一去十载忘还家。雁乎雁乎尔归何太急，使我临风增叹息。
怀严侯在庐州
作者：张仲深
朝代：元

九十春光强半阴，蛮风日日振平林。海天花柳愁无际，江郭旌旗驻转深。驿骑通宵催调发，故人终岁绝声音。吾生赖有园庐在，吟尽黄昏思不禁。去岁风狂薄海涯，今朝霪雨转如麻。自缘地僻多啼鸟，不管春深又落花。千里荒城宵警柝，一年征戍日思家。丘山想有栖迟者，独立衡门数瞑鸦。
怀严侯在庐州·其一
作者：张仲深
朝代：元

九十春光强半阴，蛮风日日振平林。海天花柳愁无际，江郭旌旗驻转深。驿骑通宵催调发，故人终岁绝声音。吾生赖有园庐在，吟尽黄昏思不禁。
怀严侯在庐州·其二
作者：张仲深
朝代：元

去岁风狂薄海涯，今朝霪雨转如麻。自缘地僻多啼鸟，不管春深又落花。千里荒城宵警柝，一年征戍日思家。丘山想有栖迟者，独立衡门数瞑鸦。
怀兄子益
作者：张仲深
朝代：元

莽莽草根白，昏昏林表烟。半村犹作客，横浦有归船。晚岁霜如雪，离家日似年。何如聚兄弟，团坐夜深眠。
悬根白菊
作者：张仲深
朝代：元

分得篱东白雪丛，为扶秋色晓童童。数丝独耐风霜力，一脉潜通造化功。翠拥孤筇殊绝土，香溥素艳欲浮空。维持自有神明在，相对西风意不穷。
感怀
作者：张仲深
朝代：元

流水清泚泚，停云白英英。兀坐玩时物，岁月如奔星。芳草歇柔绿，秋花发幽馨。悠然上南楼，迢遥暮山青。凉飙起木末，郁郁方含情。清晨揽衣起，远林瞰朝暾。严霜净天宇，碧水收旧痕。怆此景光徂，岁暮惊心魂。安得故人遇，聊亦对清尊。如何咫尺天，令予思徒纷。
慈湖感怀
作者：张仲深
朝代：元

十年不蹋慈湖路，湖水湖山总旧游。老树尚能知客意，白鸥元不识人愁。漫需菽粟谋盘斝，尽使锄犁化戟矛。筑得长城为屏蔽，也应飞遁住沧州。慈湖三月风物好，客子行吟遣日长。断浦草根科斗黑，隔篱櫩下来禽香。家童解事故携酒，野鸟辟人低度墙。今夜山中有风雨，何妨下榻赞公房。
慈湖感怀·其一
作者：张仲深
朝代：元

十年不蹋慈湖路，湖水湖山总旧游。老树尚能知客意，白鸥元不识人愁。漫需菽粟谋盘斝，尽使锄犁化戟矛。筑得长城为屏蔽，也应飞遁住沧州。
慈湖感怀·其二
作者：张仲深
朝代：元

慈湖三月风物好，客子行吟遣日长。断浦草根科斗黑，隔篱櫩下来禽香。家童解事故携酒，野鸟辟人低度墙。今夜山中有风雨，何妨下榻赞公房。
慈湖阻雨
作者：张仲深
朝代：元

我来三日无日晴，西风吹雨天冥冥。草虫切切语床下，庭树叶叶生秋声。千忧尽付杯中物，一醉岂容身后名。澹烟薄暮慈湖路，疑是山阴道上行。
我生
作者：张仲深
朝代：元

我生失怙口尚乳，兄弟伶仃母孤抚。母年六十子三十，夜共青灯守环堵。母言夫死当从子，子当读书树门户。治麻贸书欲教汝，织纴为衣仍衣汝。至今游子身上衣，尚带西窗夜深雨。今年八月拜高堂，因上西州历东土。却闻江南张公子，自筑岑楼踰峻宇。江湖往往见诗章，州县时时有人语。已知温凊足滫？，雪堇冰鳞日能取。白云却覆楼前萱，綵衣每仆楼上庑。贞心儗报三春晖，素怀直与明月伍。用劳讵但慕曾仲，不匮还当法姚禹。我观浮俗苦不然，轻薄纷纷焉足数。岂知孝者乃天常，反以非常事誇诩。我因感君悟兹理，便欲移家成一聚。非关族谱能相通，自爱襟怀同出处。我今未解搆数居，千里翻令倚闾苦。诗成蚤晚理归舸，免使庸庸等䂥珷。
我生
作者：张仲深
朝代：元
体裁：古风

我生失怙口尚乳，兄弟伶仃母孤抚。母年六十子三十，夜共青灯守环堵。母言夫死当从子，子当读书树门户。治麻贸书欲教汝，织纴为衣仍衣汝。至今游子身上衣，尚带西窗夜深雨。今年八月拜高堂，因上西州历东土。却闻江南张公子，自筑岑楼踰峻宇。江湖往往见诗章，州县时时有人语。已知温凊足滫�，雪堇冰鳞日能取。白云却覆楼前萱，綵衣每仆楼上庑。贞心儗报三春晖，素怀直与明月伍。用劳讵但慕曾仲，不匮还当法姚禹。我观浮俗苦不然，轻薄纷纷焉足数。岂知孝者乃天常，反以非常事誇诩。我因感君悟兹理，便欲移家成一聚。非关族谱能相通，自爱襟怀同出处。我今未解搆数居，千里翻令倚闾苦。诗成蚤晚理归舸，免使庸庸等賨珷。
挟弹图
作者：张仲深
朝代：元

轻罗裁衫红纂纂，五明马蹋春云暖。平康殢酒夜忘归，晓挟雕弓明月满。栗留多在高树枝，好音恰恰伤春啼。弹丸落手恣枭磔，肯如鸥鹭终忘机。嗟尔贵游何为者，岂问长安米增价。不思射虎南山边，自逐鹪鹩蓬藋下。
挽刘东隐
作者：张仲深
朝代：元

寿考闻君七十过，平生事业老城阿。无心种玉虹光满，有子承家瑞气多。华屋连楹新结构，青山辟土近蒐罗。明朝载酒坟头过，一酹沧浪发些歌。
挽大嵩潘子明
作者：张仲深
朝代：元

徽懿君家秉，由来积德门。地饶山水富，望重里闾尊。礼貌今宜范，仁心夙所敦。浮名焉肯绊，壮节自高骞。施予财无靳，传承业愈蕃。片言安泰华，众誉越玙璠。序塾贤才萃，斋庐圣像存。菑畬储足膳，鼎俎胙馀膰。茂迹镌丰矿，华题照旭暾。不惟来远迩，且复育儿孙。谊重通家好，情深奕世婚。朱唇歌白苧，金炬倒清樽。缱绻方符辙，幽明忽异辕。青山封马鬣，玉井讶猊蹲。征旐西风梦，灵舆夜月魂。声华虽已息，嗣叶自重繁。茅酒？三酹，芜词些九原。涕零满衰草，声出不能吞。
挽大嵩潘子明
作者：张仲深
朝代：元
体裁：五言排律

徽懿君家秉，由来积德门。地饶山水富，望重里闾尊。礼貌今宜范，仁心夙所敦。浮名焉肯绊，壮节自高骞。施予财无靳，传承业愈蕃。片言安泰华，众誉越玙璠。序塾贤才萃，斋庐圣像存。菑畬储足膳，鼎俎胙馀膰。茂迹镌丰矿，华题照旭暾。不惟来远迩，且复育儿孙。谊重通家好，情深奕世婚。朱唇歌白苧，金炬倒清樽。缱绻方符辙，幽明忽异辕。青山封马鬣，玉井讶猊蹲。征旐西风梦，灵舆夜月魂。声华虽已息，嗣叶自重繁。茅酒�三酹，芜词些九原。涕零满衰草，声出不能吞。
挽张明远
作者：张仲深
朝代：元

三箧传家夙所承，隐君问学德逾馨。才华间世天应赋，人物斯今地尚灵。简册在箱存手泽，衣冠入坐想仪刑。平生行业终难閟，定有儿孙为乞铭。
挽松江卫立礼
作者：张仲深
朝代：元

奕世簪缨夙所嘉，隐君德义愈堪誇。赤心益解当忠国，素志兼承且克家。蒐猎书林期汗漫，栖迟庐圃谢骄奢。名尊二仲驰江右，瑞产双珠照海涯。招辖每留贤者辙，脱骖曾赙故人车。光阴迅速风前烛，事业浮游水上苴。瞑觉华亭无唳鹤，窆看宰木有驯雅。斧堂深瘗封侯骨，笥箧珍传拜相麻。遗训自能光嗣业，丐铭行见发潜华。淑人千古终胥忆，矫首云间一叹嗟。
插花挂画图
作者：张仲深
朝代：元

高人杜门不入市，只在西郊结草堂。清事恼怀眠不得，看花看画胜公忙。
故鄞尹许具瞻挽诗
作者：张仲深
朝代：元

江城岁晏露华繁，霎拥西风晓戒骖。两县十年沧海梦，孤坟三尺夕阳魂。穹碑纪迹龟趺重，钜笔题名雁塔存。赖有文章垂不朽，五云日日护重原。
文昌春祀宴集分韵得文字
作者：张仲深
朝代：元

璇霄霁灵雨，澄波荡青云。玄宫集逢掖，稽首宏仁君。蘋蘩春荐羞，郁鬯沃芳芬。祥光烂昭昭，肸蚃来熏熏。谌冯祝嘏致，禧藉腥俎分。欢悰互酬献，谠议殊纷纭。新题席上命，好鸟花间闻。此乐诚未央，此会不可群。先达固崇仰，后觉心弥勤。黾勉答神休，千祀昌斯文。
早秋
作者：张仲深
朝代：元

六月商飙动，光阴逝莫留。小窗梧叶雨，危枕竹床秋。远浦凉云薄，孤村野水流。去年为客日，今夜在南州。
春山游骑图
作者：张仲深
朝代：元

淑气熏人醉似霞，子规声里欲飞花。马蹄踏遍青山道，底事春深未到家。
晓起
作者：张仲深
朝代：元

晓起坐南牖，寻诗可散愁。江城三日雨，天地一分秋。断坼蘋花乱，空江雁影浮。西风清兴远，倚遍夕阳楼。
曹娥庙（用石上诗韵）
作者：张仲深
朝代：元

淑女贞诚贯九霄，身随父榇入寒潮。一江大浪名长在，三尺孤坟骨未销。严祀有仪崇令典，素麻宣诰属熙朝。当年莽操皆臣子，惭愧贤娥史并标。
月壳为陈君从先生赋（高丽石琉璃可炙灯）
作者：张仲深
朝代：元

姮娥吹影濯沧浪，彷佛天球出断冈。玉斧割云秋有晕，银蜍脱骨夜生光。沉沉素魄寻幽梦，耿耿空规照画堂。应想广寒宫殿小，清虚曾贮桂花香。
杨廉夫月波楼
作者：张仲深
朝代：元

饮马桥头听鸣珂，饮马桥下雪始波。自从道人琴佩至，想得衡门车马多。楼外青山横独鹤，枕边柔橹响双鹅。我来疑是扬雄宅，夜烛藜光讽九歌。
松亭图
作者：张仲深
朝代：元

一椽茅屋小如舟，百尺长松在上头。更得秋风田二顷，底须骑鹤上扬州。
梁湖
作者：张仲深
朝代：元

孤舟催晓发，急水暗前滩。行子羁离日，玄冬树木乾。霜清天宇阔，山尽海门寒。回首通明路，梅花属我看。
梅边斋
作者：张仲深
朝代：元

道人心与太极会，结茅直与孤根对。捲帘秪在香影中，开户独当霜雪际。我闻老逋湖上宅，老树团团春拍拍。巡檐时复索一笑，野月高标斗清白。何如道人屋如斗，蒲团祗荷南枝右。定回但见影满窗，群咡暗闻香逼肘。嗟予生平怀此癖，雪后蹇驴时一策。绕花哦作清苦辞，每欲及骚追楚魄。道人心骨如花清，岁寒我亦当同盟。撷芳煮鹤作清供，竦身端合归蓬瀛。
次乌继善城南三首
作者：张仲深
朝代：元

中原克复近来闻，鼓角连天起夕曛。杜老有诗如国史，贾生无策奉明君。樱桃入夏千株雨，牟麦先秋万顷云。独有村南垂白老，晓呼妇子饷初耘。故朝城郭尽空基，今日增修又一时。于越谁人追范蠡，句吴有客似湘累。杏林煮酒心先醉，草阁看山手自支。无限閒情动吟思，绿杨为我一颦眉。柳丝槐幄荫澄波，十里横塘翠飒娑。荏苒风光春事晚，清和天气雨声多。园庐近远连桑柘，陇坂高低杂黍禾。靴帽入城尘土暗，故山回首隔烟萝。
次乌继善城南三首·其一
作者：张仲深
朝代：元

中原克复近来闻，鼓角连天起夕曛。杜老有诗如国史，贾生无策奉明君。樱桃入夏千株雨，牟麦先秋万顷云。独有村南垂白老，晓呼妇子饷初耘。
次乌继善城南三首·其三
作者：张仲深
朝代：元

柳丝槐幄荫澄波，十里横塘翠飒娑。荏苒风光春事晚，清和天气雨声多。园庐近远连桑柘，陇坂高低杂黍禾。靴帽入城尘土暗，故山回首隔烟萝。
次乌继善城南三首·其二
作者：张仲深
朝代：元

故朝城郭尽空基，今日增修又一时。于越谁人追范蠡，句吴有客似湘累。杏林煮酒心先醉，草阁看山手自支。无限閒情动吟思，绿杨为我一颦眉。
次勾曲外史西湖感怀韵
作者：张仲深
朝代：元

一鞭春入晓萧萧，长记寻诗过段桥。花底莺声閒送客，马头山影欲凌霄。情怀忽尔思前载，风物多应似故朝。蹋尽春光生感慨，当年王气逐虹销。
次常山郑明善长至日见柬绝句
作者：张仲深
朝代：元

团团山郭甫千家，地接东南有等差。不道山中逢至日，家人应是卜灯花。远林旭日晓融融，六琯初阳一脉通。见说衢州贤太守，起观云物上华丰。
次常山郑明善长至日见柬绝句·其一
作者：张仲深
朝代：元

团团山郭甫千家，地接东南有等差。不道山中逢至日，家人应是卜灯花。
次常山郑明善长至日见柬绝句·其二
作者：张仲深
朝代：元

远林旭日晓融融，六琯初阳一脉通。见说衢州贤太守，起观云物上华丰。
次沈元晋莲花韵
作者：张仲深
朝代：元

方塘过雨新流急，高柳玄蝉为谁泣。故家池馆藕生花，万柄参差水中立。亭亭尽作妖冶容，妆明不假铅华浓。碧云低拥浣纱女，花房乱捣红守宫。水晶宫殿开南北，万顷琉璃湛秋色。仙人太乙忽相逢，囧囧方曈照空碧。自言家住青溪滨，年年种花惊水神。华开茜素千万朵，采之寄赠相思人。殷勤为道相思苦，眼底风尘暗淮楚。苦心自抱清白姿，素质不随泥垢污。撷芳采绿当制衣，为逃浊世非眩奇。他年玉食许同贡，只在苕溪与霅溪。咏罢仙人驾莲叶，手把洞箫吹不彻。回头池馆起西风，十里烟云华似雪。
次赵文举简沙彦博二首
作者：张仲深
朝代：元

行路已知难复难，客边翻忆去年欢。骑马出门雨如注，江南江北汎盘盘。渭城风雨别离难，春树江云尽客欢。世上红尘深似海，屋头明月大于盘。
次赵文举简沙彦博二首·其一
作者：张仲深
朝代：元

行路已知难复难，客边翻忆去年欢。骑马出门雨如注，江南江北汎盘盘。
次赵文举简沙彦博二首·其二
作者：张仲深
朝代：元

渭城风雨别离难，春树江云尽客欢。世上红尘深似海，屋头明月大于盘。
武林感怀四绝句用马易之韵柬佑圣观王景周呈王素岩
作者：张仲深
朝代：元

湖山风物逐灰飞，愧我行吟雪里归。认得吴姬年十八，从来不减旧腰围。风抟万鹤下瑶台，九市无人夜拨灰。可惜西湖歌舞地，春深触处长蒿莱。红尘不到老仙家，依旧疏棂幔碧纱。两袖高寒吟未稳，倚栏和雪看梅花。西湖岁晏雪如波，湖上谁人载酒歌。眼底甲兵犹未息，可无壮士挽天河。
武林感怀四绝句用马易之韵柬佑圣观王景周呈王素岩·其一
作者：张仲深
朝代：元

湖山风物逐灰飞，愧我行吟雪里归。认得吴姬年十八，从来不减旧腰围。
武林感怀四绝句用马易之韵柬佑圣观王景周呈王素岩·其三
作者：张仲深
朝代：元

红尘不到老仙家，依旧疏棂幔碧纱。两袖高寒吟未稳，倚栏和雪看梅花。
武林感怀四绝句用马易之韵柬佑圣观王景周呈王素岩·其二
作者：张仲深
朝代：元

风抟万鹤下瑶台，九市无人夜拨灰。可惜西湖歌舞地，春深触处长蒿莱。
武林感怀四绝句用马易之韵柬佑圣观王景周呈王素岩·其四
作者：张仲深
朝代：元

西湖岁晏雪如波，湖上谁人载酒歌。眼底甲兵犹未息，可无壮士挽天河。
武林韩与玉名玙雅与易之在京师交至密至正十五年乙未归武林病亡六月闻讣余虽未获缔交以易之之故数有翰墨附余是年冬十月朔偕易之暨武林杨彦常乡中蒋伯威叶孔昭应成立祭于鄞江义塾约赋诗以挽之
作者：张仲深
朝代：元

渺渺红尘翳九区，交游零落似星疏。斗山未遂荆州识，翰墨长瞻逸少书。京国十年奔走后，江城六月讣闻初。知心赖有相如在，我亦临风为哭诸。
江城杂咏七首
作者：张仲深
朝代：元

望远孤城暮，村虚树木稀。故山元有约，此日未忘归。沙晚雁声起，江寒天景微。平生萧散意，莫遣寸心违。西风满天地，行子夕阳前。南浦人争渡，清江夜有船。异乡孤客泪，隔竹小家烟。风物今如此，登临一惘然。十月风霜劲，长空雁正愁。不辞关塞远，故作稻粱谋。影落横塘北，声寒古渡头。羁人耿无寐，危枕在江楼。原头数杨柳，叶尽晚依依。岁晏北风劲，天寒行旅稀。江鲈从网得，水鸟逐船飞。渔子津西去，黄昏得酒归。方冬气候变，纵目意凄迷。千里兼吴越，南州带鼓鼙。地连江栈阔，天入海门低。归路何愁寂，寒城鸦乱啼。霜空澹孤月，此夕十分清。乌鹊寒无梦，关河夜自明。入帘微影落，开户素华倾。万里还如许，姮娥不世情。霜露下林薄，江干岁事阑。起来风力恶，不放酒杯乾。南土旌旗满，孤城鼓角寒。百年如梦寐，头黑好相看。
江城杂咏七首·其一
作者：张仲深
朝代：元

望远孤城暮，村虚树木稀。故山元有约，此日未忘归。沙晚雁声起，江寒天景微。平生萧散意，莫遣寸心违。
江城杂咏七首·其七
作者：张仲深
朝代：元

霜露下林薄，江干岁事阑。起来风力恶，不放酒杯乾。南土旌旗满，孤城鼓角寒。百年如梦寐，头黑好相看。
江城杂咏七首·其三
作者：张仲深
朝代：元

十月风霜劲，长空雁正愁。不辞关塞远，故作稻粱谋。影落横塘北，声寒古渡头。羁人耿无寐，危枕在江楼。
江城杂咏七首·其二
作者：张仲深
朝代：元

西风满天地，行子夕阳前。南浦人争渡，清江夜有船。异乡孤客泪，隔竹小家烟。风物今如此，登临一惘然。
江城杂咏七首·其五
作者：张仲深
朝代：元

方冬气候变，纵目意凄迷。千里兼吴越，南州带鼓鼙。地连江栈阔，天入海门低。归路何愁寂，寒城鸦乱啼。
江城杂咏七首·其六
作者：张仲深
朝代：元

霜空澹孤月，此夕十分清。乌鹊寒无梦，关河夜自明。入帘微影落，开户素华倾。万里还如许，姮娥不世情。
江城杂咏七首·其四
作者：张仲深
朝代：元

原头数杨柳，叶尽晚依依。岁晏北风劲，天寒行旅稀。江鲈从网得，水鸟逐船飞。渔子津西去，黄昏得酒归。
泊大洋
作者：张仲深
朝代：元

十幅蒲帆挂暮秋，一汀烟霭结閒愁。客怀有似青山乱，归思多于落叶稠。过眼功名如大梦，百年身世等浮沤。高堂但愿丰甘旨，肯为区区食肉谋。
泛舟
作者：张仲深
朝代：元

出门看青山，迓此千里客。东皋载我舟，摇摇入州郭。日暮江流长，坐永天宇阔。悠然增伟观，变化何倏忽。云度山尾青，雨洒江面白。神工不可测，片月水中发。
浦景仁兰竹图
作者：张仲深
朝代：元

素娥孕魄陨微茫，散乱寒光石上霜。尚忆楚魂环佩冷，至今清思满潇湘。
海陵行为秦州袁子英赋
作者：张仲深
朝代：元

海陵孝子身姓袁，弱年丧父母独存。阖门老稚百十指，怡愉日夕同盘飧。前年盗贼掠州县，通州泰州涨烟焰。玉石处处俱荡焚，母子家家不相见。袁携妻女负母行，妻流女离难为情。未论妻女得相保，且负老母逃馀生。女泣父母妇泣姑，父觅妻女妻觅夫。女妻子母复相见，喜悲交集气始苏。苍生不解皇天意，泰否剥复常相继。非因袁子有纯诚，岂使一门全孝义。嗟尔袁子孝且慈，世人已识天已知。他年骢马访民俗，海陵为我陈此诗。
游子
作者：张仲深
朝代：元

游子十月湖上路，天寒水落洲渚长。北风萧萧草木白，沃野莽莽烟云黄。去年小艇走江海，此日晚岁愁家乡。故园幸自好消遣，茅櫩春动梅花香。
游承天寺
作者：张仲深
朝代：元

秋色今朝尽，西风落晚红。人心本无隔，节序不能同。杖策孤村外，斋居乱水中。坐看驰骋者，行李自匆匆。
游武当别峰次姜可玉韵
作者：张仲深
朝代：元

夜深忽梦双鹤来，梦回但见山容开。侵山故故入山去，雪埋老树深莓苔。倚花问鹤鹤无语，劈琴刲鹤和花煮。定知一食生羽翰，飞去蓬莱听风雨。
游越
作者：张仲深
朝代：元

抚迹悲生事，因循作远游。半生山水愿，满眼古今愁。木叶经霜减，山云遇雨稠。晚来清兴动，步屧到林幽。
溪上
作者：张仲深
朝代：元

晴曦朝可负，溪水渴易求。值兹艰苦际，幸免寒渴忧。所忧楮币啬，难为稻粱谋。红尘冒川陆，挈家往山陬。蕨芽暑可斸，溪毛夕可羞。渴饥既无虑，温凊宜常周。团圞坐初夜，题吟散閒愁。杜门候时康，终期阐皇猷。
溪上次岸上人五绝句
作者：张仲深
朝代：元

柳风松雨满溪漘，风雨催残二分春。门外泥涂深马迹，江海红尘高没人。杏梢红日带红酣，零落东风浦水南。春老王孙归未得，一川烟雨思何堪。溪南溪北燕交飞，溪上人家客未归。翠壁夜间山鸟叫，金炉烬冷水沉微。蒲芽莎草满沙堤，数个山船系短篱。不去西湖载歌舞，却来溪上载相思。短短疏篱矮矮门，溪头鸥鸟动成群。酒边诗句空千首，世上兵戈正纠纷。
溪上次岸上人五绝句·其一
作者：张仲深
朝代：元

柳风松雨满溪漘，风雨催残二分春。门外泥涂深马迹，江海红尘高没人。
溪上次岸上人五绝句·其三
作者：张仲深
朝代：元

溪南溪北燕交飞，溪上人家客未归。翠壁夜间山鸟叫，金炉烬冷水沉微。
溪上次岸上人五绝句·其二
作者：张仲深
朝代：元

杏梢红日带红酣，零落东风浦水南。春老王孙归未得，一川烟雨思何堪。
溪上次岸上人五绝句·其五
作者：张仲深
朝代：元

短短疏篱矮矮门，溪头鸥鸟动成群。酒边诗句空千首，世上兵戈正纠纷。
溪上次岸上人五绝句·其四
作者：张仲深
朝代：元

蒲芽莎草满沙堤，数个山船系短篱。不去西湖载歌舞，却来溪上载相思。
灵源寺
作者：张仲深
朝代：元

萧梁崇象教，祝发布中国。伟哉楼约师，江左阐翻译。宸旒躬授记，龙衮致斋饬。胡为且示现，大千兹卓锡。尖峰殿其后，灵源径其侧。精篮郁中峙，金刹屹千尺。皇畿会蒙尘，乘舆据倾革。尚想瓶中天，借尔护持力。我方眺遗境，慷慨兴感恻。秋风振祗园，荒陵共萧瑟。用。
瑞萱
作者：张仲深
朝代：元

炎风吹老凤头花，碧干秋添翡翠牙。移向北堂深处种，自知戏綵属君家。
用蒋伯威韵贺马易之自京回
作者：张仲深
朝代：元

故人长是别离难，今日论交未尽欢。客里旧毡随地暖，囊中古剑倚天寒。反思旨酒分光禄，尚忆和羹给大官。文事固知天未丧，太平丞相政桓桓。
用韵酬余伯庸三首
作者：张仲深
朝代：元

西风吹练水，凉意袭絺袍。拟草张衡赋，愁闻楚客骚。旅怀秋更恶，归舸月中操。应叹浮生者，巢由亦自高。乌纱笼短发，浑欲不胜簪。落景增诗思，秋风识客心。潮平江浩浩，月上夜深深。不道人无寐，新蛩四壁吟。短褐勾吴客，风流忆晋贤。斯文今尚在，故墨有谁传。野寺门如市，田家屋似船。飞萤偏有意，时照笔床前。
用韵酬余伯庸三首·其一
作者：张仲深
朝代：元

西风吹练水，凉意袭絺袍。拟草张衡赋，愁闻楚客骚。旅怀秋更恶，归舸月中操。应叹浮生者，巢由亦自高。
用韵酬余伯庸三首·其三
作者：张仲深
朝代：元

短褐勾吴客，风流忆晋贤。斯文今尚在，故墨有谁传。野寺门如市，田家屋似船。飞萤偏有意，时照笔床前。
用韵酬余伯庸三首·其二
作者：张仲深
朝代：元

乌纱笼短发，浑欲不胜簪。落景增诗思，秋风识客心。潮平江浩浩，月上夜深深。不道人无寐，新蛩四壁吟。
畴昔
作者：张仲深
朝代：元

我生爱山殊有癖，日日登山访幽寂。故人江陈三五辈，醉卧青溪抡白石。踏霜采杞琲盈把，拂晓题诗云满壁。文笔峰前动客吟，百花嵓底留行迹。故人别去动经载，溪山溪水总相忆。今年海口独栖迟，块尔穷居自紬绎。我家嵓壑明越州，看山看水岂终极。酒酣秪上知章船，醒后还寻谢安屐。我今出门但平原，梦欲寻山了无觅。临风时复一想像，致使心脾结沉郁。州县稻粱虽自足，江海风尘久难息。人生得意须胜游，莫使沉吟念畴昔。
登仁王寺江上一览亭
作者：张仲深
朝代：元

一上钱塘一惘然，百年王气逐晨烟。乾坤浩浩春无际，人世悠悠梦未圆。吟尽莺花归路远，望兼吴越海门偏。明朝载拟登临日，手拍危阑上九天。
白云閟崇冈须臾无定期好风从南来吹渡溪之湄溪流既靡靡云影自离离而我造其间偶此相娱嬉坐日景将夕徘徊澹忘归乌鸦忽飞来足我山中诗
作者：张仲深
朝代：元

临流坐白石，少憩聊盘桓。隔溪两黄犊，动静天机閒。物我俱夷游，偶地心自安。山中三日留，展我平昔颜。明朝出江口，孤舟入西山。
白日行简仲几
作者：张仲深
朝代：元

白日白日复西堕，山中客子楼上坐。楼西青山曲如拳，楼东青山翠成朵。读书到晚心悠然，故人别去今经年。江流到东不百里，夜半欲上山阴船。故人故人在何许，半间茆屋青枫渚。秋天有鸿江有鱼，胡为使我心独苦。白日落尽我思君，夜凉望断江东云。
白龙洞
作者：张仲深
朝代：元

地尽东南沧海据，龙窟蛟宫自无数。客行千里见山高，却到东州地穷处。人传山有白龙居，拄策何辞一徒步。我因好奇细询之，父老无能道其故。乃知沧海蛟龙多，天遣行云作霖雨。懒为翻身归故窟，暂戢鳞鳍此中住。上连碧巘欲南奔，下泄清流自东注。老石暗结生云根，虚谷潜通上天路。风雷三月动地来，洞口时闻头角露。常陪白帝行清秋，要与尘寰洗炎雾。遍施九土商家霖，昼踏天衢自回去。冯夷海若遥相迎，归卧瀛洲红日暮。
盆荷
作者：张仲深
朝代：元

南庭荫嘉树，日夕生清风。幽旷惬怀素，茧足三支筇。戒僮斸玉华，陶埴空莎丛。分此太华根，擢莳兹盆中。奇葩既妩媚，修茎亦玲珑。虽隔土壤脉，实假造化功。太虚落景圆，凉月光溶溶。深夜蔼芳气，晨露凄以浓。鉴湖千顷秋，兹意亦自同。眷言向君子，百世濂溪翁。
眉文砚诗
作者：张仲深
朝代：元

谁斸云根出混沦，一区玄璧重玙璠。龙香秪解供吟笔，不管春山湿黛痕。
石塘
作者：张仲深
朝代：元

霜日浮晴晖，溪流眩五色。石发结深翠，团团异瓴甓。或似丹与垩，或如绀与碧。素沙相荡摩，沧波互吞激。缅思瀫溪上，五里时一折。故为此经行，咫尺见悬绝。乃知世途险，愈远势愈亟。行役且勿论，尊酒聊自适。霜橘大踰围，溪鱼动盈尺。勿辞酒味薄，庶可浇胸臆。酒酣诗眼放，落日半天赤。
石壁寺
作者：张仲深
朝代：元

俯首见清流，仰首见石壁。上有苍茫痕，积此太古色。雪霜摩其肩，波澜濯其足。自从有天地，即解有此石。屹尔岁月久，不逐浮世易。至今肆顽矿，洪涛恣吞蚀。央央石上云，云开绚晴日。中有梵王宫，翚甍烂金碧。墙垣缭周遭，一览慰平昔。何人手种松，苯䔿才数尺。期汝千斯龄，下与苍石匹。但恐陵谷变，漂泊两相失。
破寺
作者：张仲深
朝代：元

破寺依山杪，平湖绕四围。霜风吹客鬓，水气湿人衣。渔舸鸣榔急，吟篷载酒归。晚来閒物色，坐览岁华非。
秋夜读书
作者：张仲深
朝代：元

西郊风露夕，凉风入吾庐。焚膏继昼晷，而还读我书。简编散芸香，探索味道腴。玩此圣贤心，油然乐有馀。四郊久多垒，兵戈政驰驱。红尘障白日，积胔填沟渠。安得挽天河，为我一荡除。且当？衡门，兀兀究圣谟。
秋夜读书
作者：张仲深
朝代：元
体裁：古风

西郊风露夕，凉风入吾庐。焚膏继昼晷，而还读我书。简编散芸香，探索味道腴。玩此圣贤心，油然乐有馀。四郊久多垒，兵戈政驰驱。红尘障白日，积胔填沟渠。安得挽天河，为我一荡除。且当�衡门，兀兀究圣谟。
秋日海棠
作者：张仲深
朝代：元

露华晓厌浥，草木凌凄风。值兹摇落际，览此翡翠丛。葩葩曜秋圃，灼灼腾春红。嗜此明媚姿，不减睡思容。谁当秉银烛，秾艳欺芙蓉。虽怜若质娇，孰御霜华浓。永叹三径前，盘桓抚孤松。
秋汎分韵得影字
作者：张仲深
朝代：元

毕景进我舟，褰裳涉幽境。盈月耿白光，长松落疏影。菰蒲晚潇潇，水天秋囧囧。归来酒兴高，歌长夜初静。
稚桐
作者：张仲深
朝代：元

分得灵根自峄阳，亭亭翠干及人长。莫辞拱把当风露，他日终经宿凤凰。
窗间水影钟仲章见示
作者：张仲深
朝代：元

小室俯晴渚，曲波晓晶荧。阳灵濯光景，空碧生虚棂。谁持并州刀，剪碎龟甲屏。罗袜尘缥缈，翠袖春伶俜。夜深烟雾湿，常恐埋青萍。
竹间见月
作者：张仲深
朝代：元

琅玕暝立小斋前，春老嫦娥此夕圆。素魄驭风持节舞，苍龙入夜抱珠眠。妖蟆吐练横林薄，翠袖韬光照几筵。彷佛仙游云外仗，霓裳羽葆下遥天。
答仲几见柬韵
作者：张仲深
朝代：元

小室頫江渚，晴新惬赏心。半年如许别，此夕动孤吟。书至灯花落，春归柳叶深。悬知明月下，独步在湖浔。
答天民韵三首
作者：张仲深
朝代：元

三春风雨似梅天，欲过苏端履错然。阿阁不闻仪彩凤，郊关是处有饥鸢。秫荒乏酿茶为酒，鱼熟难赊米当钱。见说卦爻增著述，研池滴露费摩编。春归无路入遥天，怅别江云思惘然。蕙帐夜閒悲独鹤，柳塘水暖浴双鸢。鱼供鲑菜难谋酒，米比真珠不论钱。海上阴晴犹未卜，檐花时复落芸编。朱岩溪上水如天，花气熏人昼欲然。山意生成归草木，春心飞跃见鱼鸢。酒边豪句多千首，客里悭囊罄一钱。几欲携家谋卜筑，草茅无地得诛编。
答天民韵三首·其一
作者：张仲深
朝代：元

三春风雨似梅天，欲过苏端履错然。阿阁不闻仪彩凤，郊关是处有饥鸢。秫荒乏酿茶为酒，鱼熟难赊米当钱。见说卦爻增著述，研池滴露费摩编。
答天民韵三首·其三
作者：张仲深
朝代：元

朱岩溪上水如天，花气熏人昼欲然。山意生成归草木，春心飞跃见鱼鸢。酒边豪句多千首，客里悭囊罄一钱。几欲携家谋卜筑，草茅无地得诛编。
答天民韵三首·其二
作者：张仲深
朝代：元

春归无路入遥天，怅别江云思惘然。蕙帐夜閒悲独鹤，柳塘水暖浴双鸢。鱼供鲑菜难谋酒，米比真珠不论钱。海上阴晴犹未卜，檐花时复落芸编。
简杨景仁
作者：张仲深
朝代：元

成真院中杨道士，筑得危楼百尺强。床头红酒留三月，匣内玉琴时一张。醉歌青天击灵璧，月下步虚鸣水苍。草玄增注须当问，载酒来时竹叶长。
紫霞几
作者：张仲深
朝代：元

女娲鍊石补青天，文矿无端落海壖。舁入小斋供醉隐，梦魂时到五云边。
练川杂诗四首
作者：张仲深
朝代：元

风物皆迁次，因循岁月过。清池黄叶满，落日暮云多。蛮海横妖祲，官军荷铠戈。故乡音信断，无路问如何。百年全盛日，海角见风波。潮势秋逾恶，村舂夜有歌。时丰多黍稌，日暮饫驾鹅。幸遇登平岁，搴旗听倒戈。浮世如谈梦，人情似聚沙。一年江海上，千里问音赊。驿路通西市，江声入下砂。客怀无可遣，时复嗅黄花。江深风物异，归计每逡巡。有酒愁难破，吟诗兴自神。枯萑晴似雪，独鹤夜如人。遁世当无闷，行藏一任真。
练川杂诗四首·其一
作者：张仲深
朝代：元

风物皆迁次，因循岁月过。清池黄叶满，落日暮云多。蛮海横妖祲，官军荷铠戈。故乡音信断，无路问如何。
练川杂诗四首·其三
作者：张仲深
朝代：元

浮世如谈梦，人情似聚沙。一年江海上，千里问音赊。驿路通西市，江声入下砂。客怀无可遣，时复嗅黄花。
练川杂诗四首·其二
作者：张仲深
朝代：元

百年全盛日，海角见风波。潮势秋逾恶，村舂夜有歌。时丰多黍稌，日暮饫驾鹅。幸遇登平岁，搴旗听倒戈。
练川杂诗四首·其四
作者：张仲深
朝代：元

江深风物异，归计每逡巡。有酒愁难破，吟诗兴自神。枯萑晴似雪，独鹤夜如人。遁世当无闷，行藏一任真。
羊宝（同郡黄直夫自言尝至河间武清县得一羝既而刲之获其肠中所蓄如弹而色黑者六十枚初未之省尽弃之乃留一二以视其土人曰羊宝也世罕得之得之则可以疗肠胃间疾遂藏以归因视馀枚作诗纪其实焉）
作者：张仲深
朝代：元

客舟昔舣武清浦，不惜囊金得肥羜。夜间秋月弄蟾华，晚啮灵苗卧春雨。未知秀异生膟膋，已觉辉光泽毛羽。自从割鲜得所见，粲若骊珠纷可数。寸螺点漆墨凝花，一一匀圆讶如许。世贪为宝媲玑琲，我愧无知等尘土。苍龙有珠徒想像，青兕生黄互吞吐。何如此宝裨世用，解疗膏肓安肺腑。牛溲马勃曷足论，羚角麋茸谅无补。黄君自此什袭藏，价儗连城越珉珷。焚香展袭始一见，顾我求之尝至屡。贪看掌内绀珠新，海上还丹皆妄语。我知此物非世留，尝恐雷公潜窃取。自怜把玩昼生辉，只合持之奉明主。方今海内多疮痍，愿济黔黎周瘵苦。定知官帑输千金，韫椟深藏勿姑与。
胡用和听雪窝
作者：张仲深
朝代：元

九冥使者令行肃，怒叱刚飙逐滕六。骄云压地凝不流，万里寒棱逼人目。一斋函丈大于斗，四壁生辉瑩如玉。夜深危枕支诗魂，衾铁棱棱似龟缩。战酣冻蚁寂不闻，独讶春虫暝中扑。是谁碎剪银潢波，乱撒珠玑三万斛。初疑入幕势斜斜，时复缘窗声簌簌。梦魂无路觅寒梅，诗思翻惊折危竹。长安客舍清于冰，亦有羁栖抱幽独。门前自绝车马尘，釜上曾无肉为粥。东邻西里富熏天，细酝羊羔酒初熟。酒酣把玩温柔乡，豪竹轻歌贮金屋。但知声色乐意长，岂信斋居清听足。高人胸次无一尘，肯附轮蹄竞驰逐。政如袁安不出门，自儗焦光眇庸俗。齧毡朔窖耳孰聆，击䳱县弧事谁续。从渠简册纪勋庸，我独忘荣亦忘辱。起呼小姬煮春茗，懒具扁舟汎溪曲。更结心斋听以心，击壤高歌继芳躅。悬知海上来岁丰，农圃无劳问鸡卜。
胡用和听雪窝
作者：张仲深
朝代：元
体裁：古风

九冥使者令行肃，怒叱刚飙逐滕六。骄云压地凝不流，万里寒棱逼人目。一斋函丈大于斗，四壁生辉莹如玉。夜深危枕支诗魂，衾铁棱棱似龟缩。战酣冻蚁寂不闻，独讶春虫暝中扑。是谁碎剪银潢波，乱撒珠玑三万斛。初疑入幕势斜斜，时复缘窗声簌簌。梦魂无路觅寒梅，诗思翻惊折危竹。长安客舍清于冰，亦有羁栖抱幽独。门前自绝车马尘，釜上曾无肉为粥。东邻西里富熏天，细酝羊羔酒初熟。酒酣把玩温柔乡，豪竹轻歌贮金屋。但知声色乐意长，岂信斋居清听足。高人胸次无一尘，肯附轮蹄竞驰逐。政如袁安不出门，自儗焦光眇庸俗。齧毡朔窖耳孰聆，击䳱县弧事谁续。从渠简册纪勋庸，我独忘荣亦忘辱。起呼小姬煮春茗，懒具扁舟汎溪曲。更结心斋听以心，击壤高歌继芳躅。悬知海上来岁丰，农圃无劳问鸡卜。
舟中荷花（汪即之种荷小瓦盆中花盛开载于舟面回是夕叔载同宿舟中赋诗就次韵）
作者：张仲深
朝代：元

临平五月花连岸，曾买扁舟月中看。綵鸾踏空乘夕回，闻有三江名一县。当年眉山草木枯，此日源口泉林变。君家早祖笔生花，至使文华后人见。祗因要结青山缘，致令不上黄金殿。大器还期在晚成，会稽终遂平生愿。我家兄弟亦读书，夜夜灯窗事铅椠。兄年四十弟三十，着鞭非敢奔而殿。功名已信命使然，造物由来不私眷。要知得丧理一致，共钻吾道其无倦。
芝兰室
作者：张仲深
朝代：元

沅湘翳风霾，畹亩荒云烟。芬芳既销歇，萧艾弥郊原。亦有好修者，雅意趋自然。结斋仅十笏，度地踰九筵。房栊和煦蔼，几格生清妍。我来承颜宇，靓若挹芷荃。清言复同心，晤语情便便。至今暮高洁，日夕怀林泉。撷芳持赠远，长空渝岁年。凝思澹无穷，写入琴中弦。
茜泾庄上人以诗招饮用韵答之
作者：张仲深
朝代：元

别院围琪树，风声起绎骚。暝云连古寺，老客拥新貂。零雨妨归计，幽人屡见招。西山如有约，何必上凌霄。清江三日客，风色晚骚骚。古寺催尝酒，诗人免解貂。永怀方外友，时见雨中招。彷佛蓬壶路，何须问紫霄。
茜泾庄上人以诗招饮用韵答之·其一
作者：张仲深
朝代：元

别院围琪树，风声起绎骚。暝云连古寺，老客拥新貂。零雨妨归计，幽人屡见招。西山如有约，何必上凌霄。
茜泾庄上人以诗招饮用韵答之·其二
作者：张仲深
朝代：元

清江三日客，风色晚骚骚。古寺催尝酒，诗人免解貂。永怀方外友，时见雨中招。彷佛蓬壶路，何须问紫霄。
莫春感怀
作者：张仲深
朝代：元

草树林园日夜新，清和庭院静无尘。一帘晴景迟迟昼，满眼风烟澹澹春。多病渐于诗律废，看花莫惜杖藜频。望中物色浑无赖，漂泊泥涂任此身。半天星月碧云流，满眼东风独倚楼。灯火西邻人语夜，江城二月客维舟。春深草色愁如海，寒澹花枝麦未秋。多谢风光共料理，黑头勋业镜中羞。
莫春感怀·其一
作者：张仲深
朝代：元

草树林园日夜新，清和庭院静无尘。一帘晴景迟迟昼，满眼风烟澹澹春。多病渐于诗律废，看花莫惜杖藜频。望中物色浑无赖，漂泊泥涂任此身。
莫春感怀·其二
作者：张仲深
朝代：元

半天星月碧云流，满眼东风独倚楼。灯火西邻人语夜，江城二月客维舟。春深草色愁如海，寒澹花枝麦未秋。多谢风光共料理，黑头勋业镜中羞。
菊东山人歌
作者：张仲深
朝代：元

黄华山下苍颜翁，自云家住东篱东。篱根野菊不待种，年年着叶秋满丛。去年花开金纂纂，今年花开大如碗。走傍高阳唤酒徒，更向南邻觅诗伴。对花把酒花欲言，花言尔曹何太颠。只今？洞干戈际，胡为落魄风霜前。何不臂鎗骤射竞奔走，笑取金印累累大如斗，归来狂歌痛饮花前酒。山翁对花前致辞，功名富贵胡足奇。世间豪华炽如火，德薄奉厚俱倾危。殷勤劝花酒，花亦为予寿。忘形到花我，临风但三嗅。起来倾倒老瓦盆，醉即长歌时一扣。吁嗟乎花开花暗秋复秋，人生白发为花羞。我曹相逢强作开口笑，醉归共插花满头。
菊东山人歌
作者：张仲深
朝代：元
体裁：古风

黄华山下苍颜翁，自云家住东篱东。篱根野菊不待种，年年着叶秋满丛。去年花开金纂纂，今年花开大如碗。走傍高阳唤酒徒，更向南邻觅诗伴。对花把酒花欲言，花言尔曹何太颠。只今�洞干戈际，胡为落魄风霜前。何不臂鎗骤射竞奔走，笑取金印累累大如斗，归来狂歌痛饮花前酒。山翁对花前致辞，功名富贵胡足奇。世间豪华炽如火，德薄奉厚俱倾危。殷勤劝花酒，花亦为予寿。忘形到花我，临风但三嗅。起来倾倒老瓦盆，醉即长歌时一扣。吁嗟乎花开花暗秋复秋，人生白发为花羞。我曹相逢强作开口笑，醉归共插花满头。
蛛网落花
作者：张仲深
朝代：元

繁红陨晴风，栏丝自成聚。鲛绡涴红泪，冰蚕贯香雨。逝将流水心，萦此愁几缕。日暮燕支寒，春深闻杜宇。
行旅
作者：张仲深
朝代：元

行旅惊秋莫，征衣点越霜。绝荤神气爽，得句客情忘。废沼枯荷满，空庭碧柚香。起来羞把镜，维恐鬓毛苍。
行舟
作者：张仲深
朝代：元

舟行常可计，风色苦相违。落日酒杯阔，清江芦笋肥。壮怀兹浩荡，毕景自稀微。眼底非无见，遥空一鸟飞。
西江放船
作者：张仲深
朝代：元

亭午进我舟，西江烦屡渡。野尽青山来，日落帆影去。寄身江海间，俛仰岁月暮。悠悠发孤咏，政尔湔百虑。万事已复然，沧江自东注。
访鄮山周致尧时杨彦常乌性善蒋伯威陈子参军联句因次其韵
作者：张仲深
朝代：元

红树风霜重，玄冬气候深。幽人喜还往，好客足期襟。酒阵围诗垒，词锋逼羽林。江湖千古意，今日友朋心。
谢易之自京回遗余文物七品各赋律诗一首谢之（七首） 一 危太史撰张节妇传
作者：张仲深
朝代：元
体裁：七言律诗

操守冰霜四十年，岂期恩渥出崇天。森严史笔千人表，典雅文章众口传。母子素心今始著，友朋高谊久弥坚。不惟家乘当珍重，要与图经续后贤。
谢易之自京回遗余文物七品各赋律诗一首谢之（七首） 一 危太史撰张节妇传
作者：张仲深
朝代：元

操守冰霜四十年，岂期恩渥出崇天。森严史笔千人表，典雅文章众口传。母子素心今始著，友朋高谊久弥坚。不惟家乘当珍重，要与图经续后贤。古来篆籀数冰斯，千载风流想见之。当代典刑遗老在，一庭光霁故人知。屋梁落月疑颜色，翰墨生云揭宇眉。多谢心交题赠意，小斋从此是襟期。日日春宫教谕回，青云翳凤下瑶台。文章有焰缠东壁，翰墨生辉贯上台。华表恩光同赫奕，高堂节义共昭回。故人驿骑亲携送，带得天香辇下来。霜毫拔月出句吴，分赠多应进贡馀。筵阁校经资检讨，管城锡号自中书。九重纶綍曾参赞，三辅英雄藉荐除。今日茅斋陪砚席，且供铅椠沐方诸。唐家宫殿重因循，铭刻坚珉自法真。一代文章超述作，千年翰墨愈精神。龙香浸润驼油滑，兔颖分明茧色新。为向晴窗每临写，从今不数卫夫人。金工采得首山铜，范合全凭橐籥功。轮廓回环函太极，圆方相亚启鸿濛。五铢榆荚非今制，阴缦阳文在昔同。母子权行归至正，悭囊已免一钱空。世祖龙飞奠两圻，岁时巡跸重依违。千官扈从趋黄屋，三子联镳总白衣。眼底关山生藻思，马头楮颖发光辉。诗成京国争传诵，太史遥瞻动少微。
谢易之自京回遗余文物七品各赋律诗一首谢之（七首） 七 其七 上京纪行诗一卷
作者：张仲深
朝代：元
体裁：七言律诗

世祖龙飞奠两圻，岁时巡跸重依违。千官扈从趋黄屋，三子联镳总白衣。眼底关山生藻思，马头楮颖发光辉。诗成京国争传诵，太史遥瞻动少微。
谢易之自京回遗余文物七品各赋律诗一首谢之（七首） 三 李惟中谕德书贞节字额
作者：张仲深
朝代：元
体裁：七言律诗

日日春宫教谕回，青云翳凤下瑶台。文章有焰缠东壁，翰墨生辉贯上台。华表恩光同赫奕，高堂节义共昭回。故人驿骑亲携送，带得天香辇下来。
谢易之自京回遗余文物七品各赋律诗一首谢之（七首） 二 赵子期参政篆光霁扁
作者：张仲深
朝代：元
体裁：七言律诗

古来篆籀数冰斯，千载风流想见之。当代典刑遗老在，一庭光霁故人知。屋梁落月疑颜色，翰墨生云揭宇眉。多谢心交题赠意，小斋从此是襟期。
谢易之自京回遗余文物七品各赋律诗一首谢之（七首） 五 其五 九成宫法帖
作者：张仲深
朝代：元
体裁：七言律诗

唐家宫殿重因循，铭刻坚珉自法真。一代文章超述作，千年翰墨愈精神。龙香浸润驼油滑，兔颖分明茧色新。为向晴窗每临写，从今不数卫夫人。
谢易之自京回遗余文物七品各赋律诗一首谢之（七首） 六 至正新铜钱
作者：张仲深
朝代：元
体裁：七言律诗

金工采得首山铜，范合全凭橐籥功。轮廓回环函太极，圆方相亚启鸿濛。五铢榆荚非今制，阴缦阳文在昔同。母子权行归至正，悭囊已免一钱空。
谢易之自京回遗余文物七品各赋律诗一首谢之（七首） 四 宣文阁笔
作者：张仲深
朝代：元
体裁：七言律诗

霜毫拔月出句吴，分赠多应进贡馀。筵阁校经资检讨，管城锡号自中书。九重纶綍曾参赞，三辅英雄藉荐除。今日茅斋陪砚席，且供铅椠沐方诸。
负暄行
作者：张仲深
朝代：元

野人多病卧竹床，新寒中骨饥欲僵。呼儿扶伛出门去，穷阎爱日如探汤。初疑冬烘可炙手，渐若醇酎充枵肠。玉山晓煦释阴冻，已胜狐腋生春阳。野人家有一亩宫，女能缉麻妇能桑。今年丝枲颇丰牣，里胥横敛需官粮。遂令方冬禦单袷，至使卒岁无衣裳。世间贵游多步障，千金买裘绣鸳鸯。罗帏贮娇厌纨绮，尚有文绣蒙宫墙。岂知穷檐有真趣，不炎不凛春风长。方今战士苦寒慄，介胄生虱罹风霜。急当持之献天子，愿赐被服照恩光。
赋池上落梅呈无文枯厓原道
作者：张仲深
朝代：元

孤标粲粲傍池台，彷佛含章一镜开。紫竹吹残香影瘦，玉龙战罢甲鳞摧。鱼惊荇带琼英缀，鸥讶波纹雪片堆。缥缈翠瀛星斗乱，肯随流水出天台。
赠吕季亨
作者：张仲深
朝代：元

华掖云开接绛霄，簿书参赞见英髦。姓名曾隐磻溪钓，笥笈今传左相刀。昭代衣冠称古昔，太平礼乐属贤劳。愿将真孝旌天下，解使遐蕃俗尽陶。
赠吕自牧
作者：张仲深
朝代：元

玄机运亭毒，冲气萃厥躬。静抽造化秘，周流与天通。燮调或少沴，刀七每不供。所以针砭妙，巧于药石功。吕君吾乡彦，蕴奥蟠心胸。冥传越人术，诀授长桑翁。秉此济世诚，往往苏疲癃。良时解医国，此理谅扩充。明当驰荐剡，籍贯明光宫。
赠姚明斋
作者：张仲深
朝代：元

繁霜满天岁欲单，马鸣萧萧百草乾。北风吹沙弓胶劲，落日照海旗影寒。将军摄符及瓜代，辕门载戈如锦还。太平未可忘武备，不妨横槊吟江关。
赠张子恭
作者：张仲深
朝代：元

三载怀人岁月长，吾宗神秀郁相望。墙东业在名尤重，冀北群空马独骧。已喜黄堂时振佩，暂留乌府一褰裳。后期如舣江阴曲，共捲青帘泛雪香。
赠徐仲裕
作者：张仲深
朝代：元

混沌夜凿玄黄剖，书契创录垂不朽。谁将汗简编湘云，渥漆濡丹示悠久。苍颉馀制见鸟迹，孔壁遗形有蝌蚪。篆籀孰启冰斯先，分隶每变钟王后。后来众体多纷更，幻若浮云化苍狗。徐君适生千载下，体法潜心希八九。妙知化与心神融，造化无端落吾手。俨如泰否通往来，解使阴阳成杂揉。江南此艺虽云多，探赜钩玄只君有。方今四海洽文化，儗作般那颂元后。摩崖秦岭空峥嵘，妙手须君镌岣嵝。
赠方矩之
作者：张仲深
朝代：元

化城尽属利名场，门外三车日日忙。自畏简书为府史，故知文字重经王。天华晓雨苍云湿，贝叶翻风白昼香。江海红尘一千丈，静边心地自清凉。
赠朱敬之
作者：张仲深
朝代：元

葩云缥缈连三岛，古堞高悬浙东道。七城斗列奠南邦，吹彻梅花海门晓。紫阳仙客天上来，蹋蹋骄蹄春騕袅。簿书鞫谳自清幽，玉帐参谋笑谭了。十年省署足优游，一日瀛洲事幽讨。团团薇露滴晴垣，濯濯莲香沉秋沼。遂令胸次饱清腴，时复霜毫恣挥扫。丹青杂揉绚天葩，破墨淋漓敚华藻。书生有母抱孤真，素发萧萧已垂老。愿持色笔发潜辉，解使深恩等钧造。
赠胡一泉
作者：张仲深
朝代：元

见说君家住翠瀛，蓬莱只在眼中青。门前弱水三千顷，屋后长松九百龄。别墅溪桥宜客渡，断崖石濑可人听。一丘一壑平生愿，老我茅堂煮茯苓。
赠致元长律二十二韵
作者：张仲深
朝代：元

念昔同袍甫十龄，追陪日日看趋庭。通家有好因邻近，联璧多才独尔馨。藏器羡君思射隼，读书怜我苦囊萤。路岐南北随阳雁，踪迹浮沉寄水萍。骄马秋风驰隙电，綵衣春日照屏星。未承世禄踰千石，最喜传家有一经。晓起庖烟分别院，夜深篝火耿疏棂。材倾国子承天宠，名动京师觉地灵。虎豹伏林蒙雾露，蛟龙出海挟风霆。每传箭镞穿重札，已见词锋切九冥。粉署赞谋县月鉴，乌台贾勇发霜硎。雄谈亹亹如霏屑，妙论时时若建瓴。振佩青云看鹄举，曳裾华省喜鸾停。四年草檄淮夷詟，一日扬麾海㝢宁。贱子栖迟头半白，故人相见眼终青。自怜作赋誇鹦鹉，长记哦诗感鹡鸰。堂上慈闱秋寂寂，门前华表晓亭亭。仲连排难惭无策，平子归田学闭扃。盗贼猖狓终殄灭，黎氓徵敛重伶仃。蚤扬露布传东浙，行看天书出内廷。茂迹拟藏金匮劵，丰功应记太常铭。书生抵掌期歌凯，起挽天河洗耳听。
赠致元长律二十二韵
作者：张仲深
朝代：元
体裁：七言排律

念昔同袍甫十龄，追陪日日看趋庭。通家有好因邻近，联璧多才独尔馨。藏器羡君思射隼，读书怜我苦囊萤。路岐南北随阳雁，踪迹浮沉寄水萍。骄马秋风驰隙电，綵衣春日照屏星。未承世禄踰千石，最喜传家有一经。晓起庖烟分别院，夜深篝火耿疏棂。材倾国子承天宠，名动京师觉地灵。虎豹伏林蒙雾露，蛟龙出海挟风霆。每传箭镞穿重札，已见词锋切九冥。粉署赞谋县月鉴，乌台贾勇发霜硎。雄谈亹亹如霏屑，妙论时时若建瓴。振佩青云看鹄举，曳裾华省喜鸾停。四年草檄淮夷詟，一日扬麾海宇宁。贱子栖迟头半白，故人相见眼终青。自怜作赋誇鹦鹉，长记哦诗感鹡鸰。堂上慈闱秋寂寂，门前华表晓亭亭。仲连排难惭无策，平子归田学闭扃。盗贼猖狓终殄灭，黎氓徵敛重伶仃。蚤扬露布传东浙，行看天书出内廷。茂迹拟藏金匮劵，丰功应记太常铭。书生抵掌期歌凯，起挽天河洗耳听。
赠茜泾张伯起
作者：张仲深
朝代：元

厥初何人凿混沌，一气周流自融浑。秘枢密运阴阳根，万化生成靡增损。弛张忽有一毫沴，峙者不堕流者紊。乃知调燮在宰衡，手握乾纲契深恳。若人戴履参为三，气志在躬知默吻。和则荣卫生絪缊，戻则疲癃杂忧忿。政如阴阳有骄蹇，必假良医一详诊。欲探六脉致调和，曷审三因正标本。张君明医继五世，究心深入岐黄阃。济生自有神圣功，立志岂伊庸俗混。穷当卫世康斯民，达则调元思补衮。自知穷达理一致，不管衣巾走尘坌。我生于世竟无补，从此因君当发愤。致身未断出处期，尚抱遗经作儒隐。
赠萧君
作者：张仲深
朝代：元

佑人孰无父母，萧君有父生能致其养，死能枕块歠粥终期祥。人孰无兄弟，萧君有弟有财弗与争，有爵克让使之垂休光。世人不识萧君贤，萧君孝友因心然。昔年乌府躬椠牍，俸钱散尽儿啼寒。七闽蛮瘴绕榕树，驿骑嚼衔嘶薄暮。平生愿效王家劳，十载曾无致身处。世间亦有轻薄儿，纡拖青紫安轻肥。岂知孝友因心有，秪使骨肉常乖离。皇天不为萧君私，乌台柏府岂无贤者知。己知天爵修于斯，自有人爵来如期。嗟哉萧君慎勿伤暮迟，嗟哉萧君慎勿伤暮迟。
赠鄮山汪彦通
作者：张仲深
朝代：元

忆昔少小同闾里，廿年东西若流水。子能掉古侯王门，我得晨昏致亲喜。是时世道多暌乖，风尘澒洞连两淮。官军对垒苦死战，守令治剧愁颠崖。参政旌旗控三岭，子策端能复侵境。不谋驷马印累累，坐取一官甘独冷。鄮山宛在水中央，过桥琴佩春风长。诸生堂下稍罗列，两供俱阙同荒凉。三倚秋亭弄云月，坐上青毡又思彻。故家只住湖西头，蹋破门前三尺雪。
赠钱善长
作者：张仲深
朝代：元

士也在世应时需，自知忠孝非两途。忠当事君罄衷赤，孝当养亲服勤劬。书生有母已垂白，屡易星霜抱冰檗。朝廷化成多美意，肯使孤真竟沦匿。惟公素称长者家，笔端霜气秋生花。柏台腾誉七郡肃，片言折狱曾无哗。书生景慕已有年，愿持彩笔成陶甄。子能尽孝母佩德，载拜深恩即二天。
赤松宫
作者：张仲深
朝代：元

桃源富山水，仙居郁嵯峨。穹峦逼象纬，绀霞护藤萝。羽流戴星冠，方曈照皤皤。或时凌紫气，环拱声相和。世传平起辈，飙轮振琼珂。遐登陨遗迹，石羱满山阿。迥与尘世隔，岩罅豁臼科。遗兹幻化境，伏物皆骈罗。我方借笋舆，一览愈宿疴。竟欲从之游，恐贻来者呵。
越上九日感怀七首呈韩明善先生
作者：张仲深
朝代：元

霜横江上秋，月照天外海。政兹风景遇，客子颜色改。异乡难为情，赖此清尊在。央央黄金花，幽姿自潇洒。世无彭泽翁，千载谁来采。耿耿岁云莫，索索多悲风。孰云客窗静，亦有床下蛩。起来独盘桓，幸此良景逢。油然开我颜，清赏谁与同。浊醪有真趣，可惜儿女容。行吟会稽岭，坐啸蓬莱峰。冉冉群动息，月在山之东。登高旷玄览，寓目销我愁。峰峦滴朝润，萧条气含秋。客边得佳节，虑静境亦幽。况乃岁稔登，遗禾弥道周。糟床注新酿，已免沽挈忧。幸此足斟酌，好景庶可酬。岂知故园月，今夕在兹楼。一笑欲忘言，岁月何悠悠。越山郁岧岧，越水何涓涓。爱此山水区，征途滞青年。兰亭访陈迹，俛仰追昔贤。茧纸匪故墨，千载空遗编。引流泛羽觞，一醉西风前。雅量斟酌之，浩歌陶自然。褰衣涉清流，兴尽足未倦。杖藜访林丘，荒塘衰草遍。客中恨寥寥，及此情眷眷。为采篱东花，寄彼山阴彦。归欤复归欤，浣笔书所见。爱酒古所有，我性亦自耽。匪为酒作荒，奈此风景繁。旅况政索莫，庶用除心烦。蟹螯荐新酿，霜橙压黄柑。心交可酬酢，岂为事盘飧。三叹尊俎傍，身在天东南。亹亹圆象运，苒苒青岁阑。策策西风鸣，耿耿客子寒。客子行路难，况乃衣裳单。萸盘荐重九，雅歌和清弹。黄华被幽径，拒霜明空园。所乐忘所悲，慷慨有馀欢。不知乌帽欹，邈矣追龙山。
越上九日感怀七首呈韩明善先生·其一
作者：张仲深
朝代：元

霜横江上秋，月照天外海。政兹风景遇，客子颜色改。异乡难为情，赖此清尊在。央央黄金花，幽姿自潇洒。世无彭泽翁，千载谁来采。
越上九日感怀七首呈韩明善先生·其七
作者：张仲深
朝代：元

亹亹圆象运，苒苒青岁阑。策策西风鸣，耿耿客子寒。客子行路难，况乃衣裳单。萸盘荐重九，雅歌和清弹。黄华被幽径，拒霜明空园。所乐忘所悲，慷慨有馀欢。不知乌帽欹，邈矣追龙山。
越上九日感怀七首呈韩明善先生·其三
作者：张仲深
朝代：元

登高旷玄览，寓目销我愁。峰峦滴朝润，萧条气含秋。客边得佳节，虑静境亦幽。况乃岁稔登，遗禾弥道周。糟床注新酿，已免沽挈忧。幸此足斟酌，好景庶可酬。岂知故园月，今夕在兹楼。一笑欲忘言，岁月何悠悠。
越上九日感怀七首呈韩明善先生·其二
作者：张仲深
朝代：元

耿耿岁云莫，索索多悲风。孰云客窗静，亦有床下蛩。起来独盘桓，幸此良景逢。油然开我颜，清赏谁与同。浊醪有真趣，可惜儿女容。行吟会稽岭，坐啸蓬莱峰。冉冉群动息，月在山之东。
越上九日感怀七首呈韩明善先生·其五
作者：张仲深
朝代：元

褰衣涉清流，兴尽足未倦。杖藜访林丘，荒塘衰草遍。客中恨寥寥，及此情眷眷。为采篱东花，寄彼山阴彦。归欤复归欤，浣笔书所见。
越上九日感怀七首呈韩明善先生·其六
作者：张仲深
朝代：元

爱酒古所有，我性亦自耽。匪为酒作荒，奈此风景繁。旅况政索莫，庶用除心烦。蟹螯荐新酿，霜橙压黄柑。心交可酬酢，岂为事盘飧。三叹尊俎傍，身在天东南。
越上九日感怀七首呈韩明善先生·其四
作者：张仲深
朝代：元

越山郁岧岧，越水何涓涓。爱此山水区，征途滞青年。兰亭访陈迹，俛仰追昔贤。茧纸匪故墨，千载空遗编。引流泛羽觞，一醉西风前。雅量斟酌之，浩歌陶自然。
过太湖
作者：张仲深
朝代：元

漂漂适他州，浩荡去无所。风飘如惊鸿，百里已可许。天寒吴江波，日落晋陵渚。旅怀惨不悦，怆悽恨如雨。独夜维我舟，三更有鸣橹。
过小洋
作者：张仲深
朝代：元

我行甫三日，所历不绝山。隔溪见崔嵬，地险心自安。五里逢一洿，十里辄一湾。篙师欲一上，若挽百弩艰。有如嗜名士，分寸劳跻扳。常恐一失势，陨此千丈湍。览此已长喟，所见恨心酸。驿骑转山腰，客舟溯危滩。意兴各有适，风霜共抟颜。去年梗蛮獠，炎尘塞闽关。羽书日夜下，已见剔巨奸。会将铲叠嶂，免使行路难。
送云上人
作者：张仲深
朝代：元

孤城秋老万木陨，夜夜秋声到危枕。长游政有山中人，振锡时当菊花近。红尘如波渺沧海，沧海红尘几更改。上人阅世如浮沤，头颅只有诗瘢在。钱塘近可一苇航，钟陵王气连郁苍。鸾翔凤翥久销歇，龙蟠虎踞今悲凉。上人视身如电露，自谓无来亦无去。人间兴废等如之，只合编茅在山住。
送僧褒仲美游金陵
作者：张仲深
朝代：元

见说钟陵隔几尘，龙翔殿阁此时新。诸天坐挹金银气，一锡行看草木春。贝叶何妨寅夕讽，梅花不厌往来频。江南江北犹兵革，林下栖迟复有人。
送僧阐仲猷
作者：张仲深
朝代：元

雨过经楼翠壁凉，散花天女近禅床。振衣自入藤萝去，挂锡贪看水月长。碧树当门玄鹤下，紫芝满地白云香。时还许结庐山社，准拟清尊使客尝。
送全上人
作者：张仲深
朝代：元

蜀中山水古所闻，知有五岳元非尊。上人足迹半天下，锡端高曳衡湘云。十年挂锡东海上，金峨雪窦晴相向。灯分舍利塔畔光，钵共旃檀林下饷。上人岁晏将何如，手持径寸摩尼珠。剧谈似讷讷不讷，外貌如愚愚不愚。上人此理知默契，所以不会唯深会。二严二乘妙熟探，大千小干了无外。南还欲鼓湘潭柂，天地江山等么么。自知浮世一化城，愿结跏趺面墙坐。
送危太朴检讨还京
作者：张仲深
朝代：元

临川先生富文学，愿见久矣不可亲。夜占使星动牛斗，晓闻官轺薄东鄞。欣然出门往见之，向者佩诵今始真。才华籍籍三十载，积学所至非鬼神。银蜍濯海秋旦旦，淑气鬯物春津津。大朝士流日以盛，玉堂掌故俱荐绅。焕章三朝旧文物，直与造化同陶甄。公行采访及遗俗，礼繁乐缛皆陈陈。忠端奸佞等黄土，尚藉竹帛昭瑜珉。诏修三史求遗书，至四明董狐马迁。不可作呜呼千载公其人。
送周养心检讨
作者：张仲深
朝代：元

江南六月蚕重熟，此日扬舲兴倍赊。满面炎尘低客帽，一川离思属荷花。功名衮衮人千里，世路悠悠日自斜。儗驾轻车寻旧约，曳裾多在五侯家。
送恂上人游径山用铭禅师韵
作者：张仲深
朝代：元

圆穹运亭毒，大块真浮浮。人生于其间，有如一虚舟。乾坤鬯清淑，可揽亦可收。恂师撷其秀，南林尝献酬。竟上盘陀峰，时与金仙游。亭亭峰上云，汎汎水中沤。云飞沤亦散，云在沤还留。览之如忘言，松风奏琳球。幡然动飞锡，暂卓西湖幽。我欲往从之，离俗真罕俦。长揖别师去，同调难同流。
送染上人往永嘉礼源师
作者：张仲深
朝代：元

人生始提抱，孩笑物罕俦。三龄蒙始达，五龄气食牛。弱年渐乖张，役役各有谋。或为工与商，骋智穷轮辀。或为士与农，读书事田畴。所以嗜名士，实与嗜利侔。阳轮驶隙光，衮衮无停留。朱颜谢韶景，白发生清秋。乃知人有生，百年等浮沤。生前爵九命，死后土一坏。阮生悟兹理，离俗仍长游。东嘉宅山水，源师道之尤。往参一小乘，智辩从兹优。解此身世纷，反为身后忧。子今别我去，同难难同流。彼此尊所闻，茂业期精修。永玩平堤澜，源头自悠悠。
送王正卿归隐东湖分题得钓石
作者：张仲深
朝代：元

苍岩郁峨峨，沧波靓涓涓。水山蕴灵秀，人物储清妍。步寻钓石处，抚迹心油然。达固登岩廊，穷当处林泉。未论磻溪高，尚友羊裘贤。江海多风霾，洪涛政滔天。抱怀砥柱姿，容默思自全。嗜此水山嘉，盘遨送流年。坐拂石上云，永啸清风前。
送陈子山待制
作者：张仲深
朝代：元

戒舟沧溟阔，挂席北斗回。驿吏候明发，夙兴具盘罍。及兹阳春杪，高飙正南来。蛟亹海色聚，秦望霜雾开。迢递启城观，缥缈幻方莱。玉堂席虚右，群仙久裴徊。冠盖切五云，环佩振三台。直起铃阁曙，胪传重轰雷。
通济桥
作者：张仲深
朝代：元

浮梁驾长虹，溪流浩无极。眷兹缔构功，谅哉殚庶力。崇栏护沧波，修栋走白日。巨砥累十寻，瑰材逸千尺。灵鳌负屃赑，老蜃吸业岌。念昔病涉者，憧憧今有适。浮屠广私恩，迥踰溱洧迹。期尔千斯龄，永永如砥直。慨彼岩廊姿，骈列皆柱石。顾维通济功，安事作舟楫。
避暑湖上与吕元膺分韵四首
作者：张仲深
朝代：元

我行湖之陲，浮游散腰脚。残阳度西林，啼鸟满东郭。褰衣受微风，此计良不恶。嗟彼灸手徒，于焉孰为乐。长谣蹋归径，流萤满丛薄。流水本无意，归云亦无心。人生苦多机，扰扰怀悲辛。何如命佳侣，濯足湖西浔。悠然忽忘言，嘉木鸣珍禽。起拂塘上石，坐爱云满林。行行足力遒，少憩湖上松。坐拂松下石，永啸生清风。嗒然满幽听，万籁真笙镛。欲觅不可得，白月当青空。挥手谢时俗，去卧东山东。但恐屐齿折，政兹怀谢公。三伏苦炎热，林塘自萧幽。长松荫平湖，六月如清秋。水花静窈窕，烟鸟时唱酬。携朋荐桃笙，戒僮汲新流。盥罢吟我诗，此乐复奚求。安得陶元亮，于兹共盘游。
避暑湖上与吕元膺分韵四首·其一
作者：张仲深
朝代：元

我行湖之陲，浮游散腰脚。残阳度西林，啼鸟满东郭。褰衣受微风，此计良不恶。嗟彼灸手徒，于焉孰为乐。长谣蹋归径，流萤满丛薄。
避暑湖上与吕元膺分韵四首·其三
作者：张仲深
朝代：元

行行足力遒，少憩湖上松。坐拂松下石，永啸生清风。嗒然满幽听，万籁真笙镛。欲觅不可得，白月当青空。挥手谢时俗，去卧东山东。但恐屐齿折，政兹怀谢公。
避暑湖上与吕元膺分韵四首·其二
作者：张仲深
朝代：元

流水本无意，归云亦无心。人生苦多机，扰扰怀悲辛。何如命佳侣，濯足湖西浔。悠然忽忘言，嘉木鸣珍禽。起拂塘上石，坐爱云满林。
避暑湖上与吕元膺分韵四首·其四
作者：张仲深
朝代：元

三伏苦炎热，林塘自萧幽。长松荫平湖，六月如清秋。水花静窈窕，烟鸟时唱酬。携朋荐桃笙，戒僮汲新流。盥罢吟我诗，此乐复奚求。安得陶元亮，于兹共盘游。
酬单孟年韵
作者：张仲深
朝代：元

买得江鱼贯柳条，欲谭兴废访渔樵。西斋有酒寻常醉，东閤需贤次第招。春尽广湖孤客老，月明小皎素娥娇。桃源有路家应近，不比天台隔石桥。
酬姜朝宗见寄韵三首
作者：张仲深
朝代：元

山色迎人近，西风逐客来。隔林松子落，遍地菊花开。补衮惭无策，论诗属有才。江南多蟹稻，相遇且衔杯。霜枫围别院，烟草乱苍綦。久客怀三益，论心儗四知。浮生波上梗，世事橘中棋。坐叹知音少，凭谁觅子期。未赴龙门险，安知蜀道难。勋名怀魏阙，身世属槐安。乌帽西风侧，渔村夕照寒。黄尘三万丈，无计一弹冠。
酬姜朝宗见寄韵三首·其一
作者：张仲深
朝代：元

山色迎人近，西风逐客来。隔林松子落，遍地菊花开。补衮惭无策，论诗属有才。江南多蟹稻，相遇且衔杯。
酬姜朝宗见寄韵三首·其三
作者：张仲深
朝代：元

未赴龙门险，安知蜀道难。勋名怀魏阙，身世属槐安。乌帽西风侧，渔村夕照寒。黄尘三万丈，无计一弹冠。
酬姜朝宗见寄韵三首·其二
作者：张仲深
朝代：元

霜枫围别院，烟草乱苍綦。久客怀三益，论心儗四知。浮生波上梗，世事橘中棋。坐叹知音少，凭谁觅子期。
酬族兄润父韵
作者：张仲深
朝代：元

长记西湖日日晴，画船齐载管弦声。青青草色裙腰绿，白白梅花粉额明。舞倦玉纤歌扇重，醉挥银笔帕罗轻。今年海上多岑寂，相对篱根郭索行。
酬杨彦常韵
作者：张仲深
朝代：元

霜风日日振平林，想有幽人赋藁砧。故县湖山馀瓦磔，异乡踪迹叹光阴。酒杯拟泛盈盈玉，菊蕊还看采采金。丧乱未知同白首，百年莫废友朋心。
酬樊天民诗韵二首
作者：张仲深
朝代：元

龙壑清凉杳霭中，溪回知有钓璜翁。衣冠在昔称江左，文物斯今数浙东。海上家家梅子雨，林深日日楝花风。一春何事多惆怅，琴佩无由得往从。半椽茆屋绿阴中，古道多逢伛偻翁。万叠好山春上下，一犁膏雨亩南东。稀微梦泽连云土，隐约蓬壶隔浪风。春服既成沂可浴，定知童冠得陪从。
酬樊天民诗韵二首·其一
作者：张仲深
朝代：元

龙壑清凉杳霭中，溪回知有钓璜翁。衣冠在昔称江左，文物斯今数浙东。海上家家梅子雨，林深日日楝花风。一春何事多惆怅，琴佩无由得往从。
酬樊天民诗韵二首·其二
作者：张仲深
朝代：元

半椽茆屋绿阴中，古道多逢伛偻翁。万叠好山春上下，一犁膏雨亩南东。稀微梦泽连云土，隐约蓬壶隔浪风。春服既成沂可浴，定知童冠得陪从。
酬江叔载见寄韵三首
作者：张仲深
朝代：元

射虎南山侧，风吹短短衣。故人浃旬别，今日五云飞。春动梅争放，霜晴鱼正肥。悬知贤伯仲，醉卧月中扉。异县无家客，惟愁卒岁衣。年馀三日在，春入一鸢飞。溪水深如浅，梅花瘦不肥。扁舟时有兴，莫掩雪中扉。元日雪如泥，山林玉作衣。柳梢春尚浅，香絮晓先飞。顾我邻无蹇，知君厩有肥。而还许借我，一策到山扉。
酬江叔载见寄韵三首·其一
作者：张仲深
朝代：元

射虎南山侧，风吹短短衣。故人浃旬别，今日五云飞。春动梅争放，霜晴鱼正肥。悬知贤伯仲，醉卧月中扉。
酬江叔载见寄韵三首·其三
作者：张仲深
朝代：元

元日雪如泥，山林玉作衣。柳梢春尚浅，香絮晓先飞。顾我邻无蹇，知君厩有肥。而还许借我，一策到山扉。
酬江叔载见寄韵三首·其二
作者：张仲深
朝代：元

异县无家客，惟愁卒岁衣。年馀三日在，春入一鸢飞。溪水深如浅，梅花瘦不肥。扁舟时有兴，莫掩雪中扉。
酬蒋尚之见寄韵二首
作者：张仲深
朝代：元

世比空门幻六如，我曹漫尔羡三馀。设罗自信能罹雉，缘木何由可得鱼。煮字有方踰辟谷，卖文无计胜佣书。神交沧海非冥漠，岂论心知会数疏。昔年曾记汉相如，洛下才名尽自馀。尺素每凭南乡雁，寸波难育北溟鱼。勋庸漫尔昭三史，事业端知在七书。想得山斋春雨后，一帘花雨昼疏疏。
酬蒋尚之见寄韵二首·其一
作者：张仲深
朝代：元

世比空门幻六如，我曹漫尔羡三馀。设罗自信能罹雉，缘木何由可得鱼。煮字有方踰辟谷，卖文无计胜佣书。神交沧海非冥漠，岂论心知会数疏。
酬蒋尚之见寄韵二首·其二
作者：张仲深
朝代：元

昔年曾记汉相如，洛下才名尽自馀。尺素每凭南乡雁，寸波难育北溟鱼。勋庸漫尔昭三史，事业端知在七书。想得山斋春雨后，一帘花雨昼疏疏。
酬郑千里见柬韵
作者：张仲深
朝代：元

碧梧秋入未全飞，尚有馀阴护客扉。半顷风漪天澹澹，一竿晴旭晓晖晖。弱躯秪为吟诗瘦，强项多应食肉肥。海角书生心自赤，伏蒲无计到官闱。
金华杂咏六首
作者：张仲深
朝代：元

经年困行役，郁郁若为情。异县青山众，新秋白发生。诗魔降战垒，酒阵破愁城。物色今如此，漂流不为名。百曲浮梁上，沧波午景齐。乱山藏四县，一水汇双溪。舟逐鸬鹚下，沙迎草树低。隔桥秋社散，归客醉如泥。佳期天上又，星约喜重寻。明月孤城柝，西风独客心。故乡千里外，归梦一溪深。应想高堂上，新刍亦自斟。久客经春夏，风清尚坐留。楼头延月滞，树杪见星流。东土登平岁，西畴黍稌秋。山妻应解事，曲蘖已吾谋。客倚南楼上，西风月又初。紫箫閒度曲，茅屋夜温书。风物吾乡似，人情异县疏。既无升斗绊，只合赋归欤。浴罢披襟坐，危栏曲曲凉。秋风清枕席，客思入江乡。乱竹疏萤度，深林众鸟藏。晚来閒物色，风土似荆扬。
金华杂咏六首·其一
作者：张仲深
朝代：元

经年困行役，郁郁若为情。异县青山众，新秋白发生。诗魔降战垒，酒阵破愁城。物色今如此，漂流不为名。
金华杂咏六首·其三
作者：张仲深
朝代：元

佳期天上又，星约喜重寻。明月孤城柝，西风独客心。故乡千里外，归梦一溪深。应想高堂上，新刍亦自斟。
金华杂咏六首·其二
作者：张仲深
朝代：元

百曲浮梁上，沧波午景齐。乱山藏四县，一水汇双溪。舟逐鸬鹚下，沙迎草树低。隔桥秋社散，归客醉如泥。
金华杂咏六首·其五
作者：张仲深
朝代：元

客倚南楼上，西风月又初。紫箫閒度曲，茅屋夜温书。风物吾乡似，人情异县疏。既无升斗绊，只合赋归欤。
金华杂咏六首·其六
作者：张仲深
朝代：元

浴罢披襟坐，危栏曲曲凉。秋风清枕席，客思入江乡。乱竹疏萤度，深林众鸟藏。晚来閒物色，风土似荆扬。
金华杂咏六首·其四
作者：张仲深
朝代：元

久客经春夏，风清尚坐留。楼头延月滞，树杪见星流。东土登平岁，西畴黍稌秋。山妻应解事，曲蘖已吾谋。
金华洞
作者：张仲深
朝代：元

金华古洞天，丹霞冠其颠。上当婺女垣，下据双溪壖。括峰盘其股，会稽摩其肩。晨霏护瑶草，瑞霭缘石田。灵宫媲上界，阴洞通九天。黄冠秀玉飘，琴心语胎仙。驾言极游览，扪萝重攀缘。素心惬清旷，探索穷幽玄。长挥访松乔，授诀期长年。邈焉不可究，澄心听松泉。
钓台
作者：张仲深
朝代：元

嘉林冒晴碧，穹台薄层霄。央央太古云，停阴被山椒。炎薰驻行鹢，扪萝抚岧峣。激烈增慨伤，顾盼忘曛朝。赤灵复乾符，云台纪崇劳。至人澹无为，寡处穷盘邀。未论夷齐清，宁许巢由高。举世縻声利，惊宠趋市朝。黄尘竞汨汨，铦口纷嚣嚣。有如车下坂，覆折随所遭。仰企台上云，清风振林皋。我方规出处，遐瞻送长谣。
铁釜中莲（暇日宴金华祥符方丈了堂悟公以铁釜置莲方著一花关西杨伯玉徵予赋诗以呈湛庵信公时与者孟志学萧君祐暨仲深也）
作者：张仲深
朝代：元

翠拥柔葩濯素商，谁分玉井一茎芳。根通金气秋逾盛，雨裛铅华晚更香。埏埴有功潜土脉，凌波无步到陂塘。自知鼐鼎钧陶力，不受金茎沆瀣凉。
隐居图
作者：张仲深
朝代：元

我来江口气如蒸，今日披图眼忽青。但见林皋发光怪，夜深知有少微星。
雁
作者：张仲深
朝代：元

翅老西风绝点瑕，秋江难认宿芦花。雪边字缺银钩断，月下筝閒玉柱斜。影乱飞鸥回远浦，阵横宿鹭落平沙。声声唤起苏卿恨，为带吴霜染鬓华。
雪峰
作者：张仲深
朝代：元

西蜀名山久失尖，天风吹陨见嵁岩。愿君移置轩窗下，要涤人间六月炎。
雪舫夜坐
作者：张仲深
朝代：元

野人雪舫大如斗，中有六尺枯藤床。一窗灯火夜淡淡，满园风雨春茫茫。杏花已开江草短，燕子未来杨叶黄。湖山秀色可揽结，明朝归去聊徜徉。
青松枝
作者：张仲深
朝代：元

青松枝，青丕丕。手把青松枝，为君酌别离。松枝颜色年年好，常恐人生鬓毛老。愿君操比青松枝，天寒岁晏终不移。
青林渡
作者：张仲深
朝代：元

青林渡头月影微，舍南鸦阵归提提。澄江入夜客唤渡，短艇剪烛閒裁诗。田园每为乐事废，鼓角又起残年悲。十年踪迹半江海，草草杯盘慰别离。
韵酬易之
作者：张仲深
朝代：元

翳翳景向夕，楼台结微阴。凉飙东南来，好鸟鸣高林。怀人眇天末，跫然想足音。
题严景祥画
作者：张仲深
朝代：元

藓纹碧荫蛇蚹石，山意晴函鹤背云。自是苍松多野趣，未应秪数老髯君。江海十年奔走地，草堂今日友朋心。平生乞得清洪愿，只结茅斋住绿阴。
题严景祥画·其一
作者：张仲深
朝代：元

藓纹碧荫蛇蚹石，山意晴函鹤背云。自是苍松多野趣，未应秪数老髯君。
题严景祥画·其二
作者：张仲深
朝代：元

江海十年奔走地，草堂今日友朋心。平生乞得清洪愿，只结茅斋住绿阴。
题伍光大春山遇雨图
作者：张仲深
朝代：元

柴门竹树春如沐，村北村西半夕阳。百里山光浮眼底，满川华气接云长。杖藜别墅谁家客，理钓晴天何处郎。我欲题诗思无限，卷图还忆在潇湘。
题卫明铉溪山独步图次韵
作者：张仲深
朝代：元

轻舟舣幽渚，载酒欲问奇。穹峦浥朝润，老树含秋晖。意行入寥阒，山回转参差。无琴写深情，有酒一中之。览图惬怀素，坐玩殊忘疲。世途方蹇蹇，愿我常怡怡。俯瞰沧溪流，仰视白日驰。安得陶元亮，抽簪赋来归。
题危太朴检讨借船图次叶敬常编修韵
作者：张仲深
朝代：元

独怀十载竹书光，今日追游越水乡。棹发钱湖情浩浩，梦回梵宇月凉凉。莼丝入豉春流滑，菰米舂云晚饭香。内翰新诗费题品，定应风物引杯长。
题墨画孔雀图
作者：张仲深
朝代：元

桄榔树老岭南春，云外归来翠满身。常恐文章婴世网，肯将毛羽涴缁尘。
题天师画
作者：张仲深
朝代：元

空青千仞玉嵯峨，点染何曾费墨多。不是分云来华岳，也应洗笔到银河。斜阳屋后深深巷，积雪林间小小坡。飞溜一枝苍涧侧，令人翻忆考槃阿。
题天师画二幅
作者：张仲深
朝代：元

江上群峰类九华，云中楼阁是谁家。幽人怕有看山者，自起开门扫落花。雨洗枇杷奈翠何，白云如海写通波。小桥分路春烟里，定有人家住涧阿。
题天师画二幅·其一
作者：张仲深
朝代：元

江上群峰类九华，云中楼阁是谁家。幽人怕有看山者，自起开门扫落花。
题天师画二幅·其二
作者：张仲深
朝代：元

雨洗枇杷奈翠何，白云如海写通波。小桥分路春烟里，定有人家住涧阿。
题天师画送人还洞庭
作者：张仲深
朝代：元

金碧拥层峦，归桡趁急湍。人从天际去，春在画中看。驿路随江尽，湖云类海宽。停舟未可别，风雨落花寒。
题姚子章野航
作者：张仲深
朝代：元

我家雪舫大踰屋，君家雪屋宽踰舟。四窗团团夜如水，月明满载无人收。道人书声夜半熟，一襟清气清于秋。我来叩舷歌白雪，隔江老树春浮浮。
题宗上人画
作者：张仲深
朝代：元

江南六月露华繁，凉叶纷纷晓不翻。自是故宫风物异，至今烟树满祗园。
题小李将军金碧山水图
作者：张仲深
朝代：元

津涂冉冉涌红尘，何处深山别有春。把钓未闻辞汉客，过桥多是避秦人。渚蒲短短船头出，云树深深眼底新。果使林堂如画里，千金买宅也为邻。
题张子文耕隐
作者：张仲深
朝代：元

城市红尘一千丈，轕利胶名骋轮鞅。经纶往往隐屠钓，自谓勋庸隔霄壤。野人只住城西隅，舍南舍北皆菑畬。东家袯襫许借我，一犁春雨耕烟芜。妇能晓馌子能读，一亩桑麻生理足。但愿登平乐有年，肯为驰驱谋食肉。历山已远有华杳，出处当年计非小。君臣各与时际会，圣德于今丽穹昊。张君隐志非隐身，秫香酿得秋风醇。儗续丰年颂元德，醉歌愿作勋华民。
题张小山君子亭
作者：张仲深
朝代：元

我尝西湖谋卜居，前有水竹后芙蕖。羁红縻翠眩人目，云锦倒映青珊瑚。归来试问隐者庐，嘉葩美植同纷敷。綵鸾蹋空夜不啄，文鸳陨粉秋生珠。竹秉君子操，莲如君子清。我亭居其中，乐以君子名。道人寓物不着物，岂唯物美唯德称。满帘花气香馥馥，一亭翠景风泠泠。愿君志如莲濯淤泥而不染，操如竹拍霜雪而不零。我今闻之当乞盟，制荷为衣竹为策，迥谢浊世全吾生。
题张惟中翠微图赠严侯
作者：张仲深
朝代：元

将军间生东鲁质，半生雅有爱山癖。自从一登泰山上，下视群峰如虮虱。迩来筑室镜水湄，万壑千岩走空碧。跻扳不假山行樏，兴来每着登临屐。一自佩符东海上，屡有此癖横胸臆。四明张君好事者，为写新图慰畴昔。寸毫自解藏万机，跬步应须论千尺。将军猎归卧窗几，数览斯图兴太息。翻思往事如梦中，不觉心神愈滋疾。未容北窗卧渊明，政拟东山起安石。他时谭笑安黎元，好住翠微恣盘逸。方今事业当激昂，愿策崇勋纪新迹。